qundao/data-zh-poetry huggingface dataset:
挽萧拙脩年兄
作者：李孙宸
朝代：明

传道螺川信，高天未可呼。典型捐物望，肝胆失吾徒。强仕通金马，清心比玉壶。兰风朋好洽，鼎望野朝孚。鸥鸟狎相伴，鹓班间一趋。棘闱收誉髦，玉署想楷模。燄赫非难致，清贞肯受濡。鸿冥谢弋慕，鹏徙托南图。白下虚真气，湘潭有大夫。朝方新物色，瓯已卜师儒。赉弼天心杳，修文地下需。苍茫凶问远，萧瑟客怀孤。未竟青云业，俄惊白日徂。相舂绝邻里，流涕满街衢。忍策巨卿马，聊陈孺子刍。千秋哪复问，双眼不禁枯。寂寂高山曲，人琴已两亡。
挽赵丕振
作者：李孙宸
朝代：明

相思隔穗石，踪迹转堪疑。仙去骑羊后，书传赋鵩时。还丹君术误，逝水我心悲。欲策素车去，寒江阻后期。
捉袅歌四首
作者：李孙宸
朝代：明

有粟不舂附杵臼，有女不嫁问媒妇。长安车马自朝暮，若个路歧不走错。谁家儿郎骑白马，往来只在青楼下。男女两个自不假，六礼百两何为者。鸳鸯美锦人皆羡，暗里机丝哪得见。上堂日日好会面，谁识归房脉脉怨。洗头盘在华山顶，十丈莲花开玉井。女儿淡妆矜素影，不著脂粉饰项领。
捉袅歌四首·其一
作者：李孙宸
朝代：明

有粟不舂附杵臼，有女不嫁问媒妇。长安车马自朝暮，若个路歧不走错。
捉袅歌四首·其三
作者：李孙宸
朝代：明

鸳鸯美锦人皆羡，暗里机丝哪得见。上堂日日好会面，谁识归房脉脉怨。
捉袅歌四首·其二
作者：李孙宸
朝代：明

谁家儿郎骑白马，往来只在青楼下。男女两个自不假，六礼百两何为者。
捉袅歌四首·其四
作者：李孙宸
朝代：明

洗头盘在华山顶，十丈莲花开玉井。女儿淡妆矜素影，不著脂粉饰项领。
斋居次和姜仲讱太史韵
作者：李孙宸
朝代：明

禁城烟散暮天清，云汉哪堪怅望情。十日似犹悬若木，重溟不为洗戈兵。四郊几处驱耕犊，独客空斋听啭莺。早晚桑林知应祷，甫田还拟赋如京。
新宁刘明府元夜过访村居
作者：李孙宸
朝代：明

倦翮依村落，门荒雀可罗。何来双玉舄，风雨亦相过。礼为通家简，情因话旧多。祇怜遄别去，一水隔弦歌。
新建苏明府招饮龙沙会
作者：李孙宸
朝代：明

郭外仙宫一径斜，千年人说是龙沙。地因幽胜心同远，客为枌榆话转赊。南浦片云归暮雨，天涯浪迹任浮槎。相逢且醉如渑酒，莫遣春光负落花。
新春玉峡道中
作者：李孙宸
朝代：明

迟日云山到处开，春光千里逐车来。白梅青柳时时遇，细雨斜风故故催。胜赏新年违几度，归期每日计千回。前驱报道邮亭近，且倩莺花报酒杯。
新秋
作者：李孙宸
朝代：明

金陵多毒热，一雨送新秋。夜坐凉生竹，朝登露满楼。近传辽海捷，稍慰至尊忧。禄食惭何补，应为三径谋。
无题和李烟客韵
作者：李孙宸
朝代：明

夜长愁听子规啼，谢得黎明又听鸡。懒采芙蓉羞并蒂，怕惊鸀鳿爱双栖。柳绿飘絮怜沾雨，花纵辞枝肯堕坭。得似天台山下水，逐郎重到种桃蹊。虚传雪棹到山阴，未有相思命驾寻。兰佩尚留芗泽汗，松笺难写岁寒心。春风吹面欺愁脸，夜月穿帏怯素衾。不信侯门深似海，向来鱼雁怪消沈。
无题和李烟客韵·其一
作者：李孙宸
朝代：明

夜长愁听子规啼，谢得黎明又听鸡。懒采芙蓉羞并蒂，怕惊鸀鳿爱双栖。柳绿飘絮怜沾雨，花纵辞枝肯堕坭。得似天台山下水，逐郎重到种桃蹊。
无题和李烟客韵·其二
作者：李孙宸
朝代：明

虚传雪棹到山阴，未有相思命驾寻。兰佩尚留芗泽汗，松笺难写岁寒心。春风吹面欺愁脸，夜月穿帏怯素衾。不信侯门深似海，向来鱼雁怪消沈。
无题回文
作者：李孙宸
朝代：明

香焚静夜每愁春，泪湿寒衣远寄新。肠断晓云孤度楚，帛传宵雁几归秦。觞倾月照花开早，箔捲风回燕语频。长恨客心伤逝水，忙来怪逐幻中尘。
既出都门望西路发有作
作者：李孙宸
朝代：明

靖端肃王程，驱车向西骛。既惬游梁情，亦适归欤趣。岂复惮倭迟，孤征昔所屡。晨徂每侵星，兼途轻薄暮。时序如崩波，黾勉促脩路。朔风剥我肤，宁论衣改素。谁令渝高蹈，怀禄入承明。十载铅与椠，悠悠竟何成。情澹圭组薄，恋深犬马轻。远辞承华侧，秖役潞子城。衔命俨陨越，敕躬每屏营。揽衣遵遥渚，整辔骛脩坰。岭南隔天末，何日抗归旌。
既出都门望西路发有作·其一
作者：李孙宸
朝代：明

靖端肃王程，驱车向西骛。既惬游梁情，亦适归欤趣。岂复惮倭迟，孤征昔所屡。晨徂每侵星，兼途轻薄暮。时序如崩波，黾勉促脩路。朔风剥我肤，宁论衣改素。
既出都门望西路发有作·其二
作者：李孙宸
朝代：明

谁令渝高蹈，怀禄入承明。十载铅与椠，悠悠竟何成。情澹圭组薄，恋深犬马轻。远辞承华侧，秖役潞子城。衔命俨陨越，敕躬每屏营。揽衣遵遥渚，整辔骛脩坰。岭南隔天末，何日抗归旌。
早春
作者：李孙宸
朝代：明

入春才几日，花草竞抽芳。对酒风生座，钩帘月满堂。无书托鸿雁，有梦到江乡。吏况原兼隐，何妨昼卧长。羁思无穷已，风光且绿尊。雪馀天悔虐，春至鸟多言。宦以拙增傲，吾兼懒避喧。礼曹公牍简，吏散任关门。春色开年浅，登台百感生。条风初实柳，淑气欲催莺。琴剑看无赖，莬裘计未成。无人共杯酒，小酌亦多情。
早春·其一
作者：李孙宸
朝代：明

入春才几日，花草竞抽芳。对酒风生座，钩帘月满堂。无书托鸿雁，有梦到江乡。吏况原兼隐，何妨昼卧长。
早春·其三
作者：李孙宸
朝代：明

春色开年浅，登台百感生。条风初实柳，淑气欲催莺。琴剑看无赖，莬裘计未成。无人共杯酒，小酌亦多情。
早春·其三
作者：李孙宸
朝代：明
体裁：五言律诗

春色开年浅，登台百感生。条风初实柳，淑气欲催莺。琴剑看无赖，菟裘计未成。无人共杯酒，小酌亦多情。
早春·其二
作者：李孙宸
朝代：明

羁思无穷已，风光且绿尊。雪馀天悔虐，春至鸟多言。宦以拙增傲，吾兼懒避喧。礼曹公牍简，吏散任关门。
早春寄怀邓伯乔戴公纶戴安仲
作者：李孙宸
朝代：明

东风吹雨过松涛，倚槛临风首重搔。地以幽栖缘渐简，人当遥望思偏劳。灯宵竹叶谁同醉，春水兰舟自学操。莫讶故人今偃蹇，由来疏懒卧能高。
早春杂兴八首
作者：李孙宸
朝代：明

短发经霜后，春来不那梳。药囊閒自检，瓜地与僮锄。嗜酒还忧病，逋诗为懒书。晚天归网集，随意市江鱼。翻怜童稚日，嬉戏入春多。买彩装灯胜，招群共踏歌。生年嗟老大，情兴与蹉跎。寂寞花前酒，风光又一过。草阁临溪上，溪光颇自宜。疏林鸣翡翠，暖日晒鸬鹚。蓑笠还堪问，濠梁谁与期。倘有山阴棹，能无访戴逵。乡园春事好，花柳称幽盟。地僻堪投老，身閒不用名。妇倾新酿熟，客至晚香清。岂敢耽佳句，行吟亦遣情。隔年秋半夜，风俗验晴阴。岂谓灯宵月，微云无处寻。儿童行乐地，邻曲岁时新。俯仰成今昔，幽怀付醉吟。经旬天不雨，抱汲借溪流。稍便春游路，将无稼事忧。三年还卧病，数口可谁谋。但遣清尊在，酣歌万虑休。去年朔气重，煖意早春多。酒熟花争发，帘开鸟自歌。懒锄从蔓草，多病称烟萝。一夜催花雨，朝添池上波。岭南无腊梅，爱此春还开。日暖欺冰影，风柔点绿苔。几迟仙客梦，如待驿书来。寄语怜芳侣，哪堪负举杯。
早春杂兴八首·其一
作者：李孙宸
朝代：明

短发经霜后，春来不那梳。药囊閒自检，瓜地与僮锄。嗜酒还忧病，逋诗为懒书。晚天归网集，随意市江鱼。
早春杂兴八首·其七
作者：李孙宸
朝代：明

去年朔气重，煖意早春多。酒熟花争发，帘开鸟自歌。懒锄从蔓草，多病称烟萝。一夜催花雨，朝添池上波。
早春杂兴八首·其三
作者：李孙宸
朝代：明

草阁临溪上，溪光颇自宜。疏林鸣翡翠，暖日晒鸬鹚。蓑笠还堪问，濠梁谁与期。倘有山阴棹，能无访戴逵。
早春杂兴八首·其二
作者：李孙宸
朝代：明

翻怜童稚日，嬉戏入春多。买彩装灯胜，招群共踏歌。生年嗟老大，情兴与蹉跎。寂寞花前酒，风光又一过。
早春杂兴八首·其五
作者：李孙宸
朝代：明

隔年秋半夜，风俗验晴阴。岂谓灯宵月，微云无处寻。儿童行乐地，邻曲岁时新。俯仰成今昔，幽怀付醉吟。
早春杂兴八首·其八
作者：李孙宸
朝代：明

岭南无腊梅，爱此春还开。日暖欺冰影，风柔点绿苔。几迟仙客梦，如待驿书来。寄语怜芳侣，哪堪负举杯。
早春杂兴八首·其六
作者：李孙宸
朝代：明

经旬天不雨，抱汲借溪流。稍便春游路，将无稼事忧。三年还卧病，数口可谁谋。但遣清尊在，酣歌万虑休。
早春杂兴八首·其四
作者：李孙宸
朝代：明

乡园春事好，花柳称幽盟。地僻堪投老，身閒不用名。妇倾新酿熟，客至晚香清。岂敢耽佳句，行吟亦遣情。
早春漫兴
作者：李孙宸
朝代：明

卜筑原邻野老家，春来几席驻流霞。栽馀旧竹还抽箨，种得新桃欲试花。曲径风柔翻戏蝶，隔林烟密隐啼鸦。风光岁岁还供赏，懒向青铜检鬓华。
早春独坐漫成
作者：李孙宸
朝代：明

非缘耽寂寞，多病称萧閒。春换枝头色，年催愁里颜。好眠身习懒，异俗户常关。赖有嘤嘤鸟，长林日往还。
早春赠苏汝载山人
作者：李孙宸
朝代：明

十年意气侣，转自帝城亲。傲骨终成我，浮名肯傍人。冥鸿千古意，呼马此时身。为问胡姬酒，春来醉几巡。
早春过何龙友太史赏芍药
作者：李孙宸
朝代：明

春浅仍怜百卉残，一枝幻出玉为盘。冰霜呵护寒威减，烟月犹疑火树看。遂有王孙传异普，未教士女赠新欢。风光得似扬州好，次第天香满药栏。牡丹枉自诧姚黄，芍药今看玉有芳。艳夺梅肌仍斗雪，香怜蜂伴未开房。护英只许罗为盖，剪蔓差留绿作裳。醉里欲烧高烛照，恐惊花睡乱新妆。
早春过何龙友太史赏芍药·其一
作者：李孙宸
朝代：明

春浅仍怜百卉残，一枝幻出玉为盘。冰霜呵护寒威减，烟月犹疑火树看。遂有王孙传异普，未教士女赠新欢。风光得似扬州好，次第天香满药栏。
早春过何龙友太史赏芍药·其二
作者：李孙宸
朝代：明

牡丹枉自诧姚黄，芍药今看玉有芳。艳夺梅肌仍斗雪，香怜蜂伴未开房。护英只许罗为盖，剪蔓差留绿作裳。醉里欲烧高烛照，恐惊花睡乱新妆。
早秋同马伯起梁明叔诸子集朱惟四寓馆共赋
作者：李孙宸
朝代：明

一叶飘梧井，高斋坐日斜。城头过片雨，树杪落残霞。名岂朋游藉，交怜意气赊。开尊待秋色，容易负年华。客舍逢君日，词人偶并过。露彫三径柳，风落一池荷。虫响竹间细，蝉声雨后多。忘归从路瞑，清啸满烟萝。
早秋同马伯起梁明叔诸子集朱惟四寓馆共赋·其一
作者：李孙宸
朝代：明

一叶飘梧井，高斋坐日斜。城头过片雨，树杪落残霞。名岂朋游藉，交怜意气赊。开尊待秋色，容易负年华。
早秋同马伯起梁明叔诸子集朱惟四寓馆共赋·其二
作者：李孙宸
朝代：明

客舍逢君日，词人偶并过。露彫三径柳，风落一池荷。虫响竹间细，蝉声雨后多。忘归从路瞑，清啸满烟萝。
早自栖霞过燕子矶钟放舟返城
作者：李孙宸
朝代：明

罢眺栖霞出紫霄，又扶筇杖陟岧峣。烟云未改峰头色，林水兼谐濠上招。雁阵远摇芦渚影，龙吟不动海门潮。流连莫厌频呼酒，明月波心待晚桡。
早行
作者：李孙宸
朝代：明

驿馆披得起，鸡声唱乱茅。露珠凝草尾，日彩吐山坳。飞萤渐失照，梦鹤乍惊巢。不为简书畏，微官容易抛。
早起
作者：李孙宸
朝代：明

鸡声梦初觉，渐听晓钟稀。乍惬晨飔爽，犹怜夜色微。步林栖鸟散，扫径白云飞。万虑何曾感，焚香未启扉。
早起闻鸟
作者：李孙宸
朝代：明

耽眠常晏起，鸟雀乱前楹。求友枝头意，偷春舌底声。群中疑噪聒，静里自分明。对汝堪终日，都无客送迎。
昌夜山行入涉县
作者：李孙宸
朝代：明

暮云已没乱山横，疲马踟蹰不肯行。地僻茅椽几家住，天遥江树一灯明。喧嚣不辨舆人语，开凿新通驿路程。赖是前驱逢负弩，主人犹解重长卿。
明月照积雪
作者：李孙宸
朝代：明

千门矜瑞雪，一镜映寒空。世界玲珑里，云山清净中。交辉逼庭树，隐耀入帘栊。此夕怀乡国，应迷度岭鸿。阶前纷六出，岂落广寒花。自照金茎色，平连玉塞沙。近梅神共媚，浮练影俱斜。欲拟阳春曲，霓裳未可誇。
明月照积雪·其一
作者：李孙宸
朝代：明

千门矜瑞雪，一镜映寒空。世界玲珑里，云山清净中。交辉逼庭树，隐耀入帘栊。此夕怀乡国，应迷度岭鸿。
明月照积雪·其二
作者：李孙宸
朝代：明

阶前纷六出，岂落广寒花。自照金茎色，平连玉塞沙。近梅神共媚，浮练影俱斜。欲拟阳春曲，霓裳未可誇。
明月篇
作者：李孙宸
朝代：明

长安月，盈盈上宫阙。始看东岭吐灵辉，渐见中天流景烨。寂寞三秋望河汉，迢遥万里亘晴空。长衢绮陌三千户，大道青楼十二重。澹云疏皎皎，红蕊漾溶溶。澹云红蕊中宵湿，尽借月华生彩色。卢龙塞外玉为砂，鳷鹊鹳头金作翼。杨柳笼烟万缕寒，芙蓉濯露千茎出。飞盖西园夜夜招，开尊北海年年客。年年夜夜美遨游，绝胜清光在九秋。微茫锦渚烟初散，澰滟金塘波乱流。鹤笙未过缑山驭，凤管先吹弄玉楼。吴女临风歌白纻，燕姬隔岸奏箜篌。别有深宫深似海，长年长照孤轮在。葳蕤空自锁春风，玉辇何由望光采。沟畔虚劳红叶题，长门误托黄金贿。千年灵药姮娥奔，七夕明河织女待。银蟾捣练影成空，乌鹊填桥云散彩。人间天上两茫茫，秋月秋风总断肠。谁家思妇能安寝，若个征人不望乡。可怜塞上眠沙漠，可怜闺里罢流黄。掩映画屏张孔雀，参差碧瓦甃鸳鸯。此夜空房那忍归，此时玉箸一双啼。啼痕但渍香闺枕，缄书不到玉门西。书寄刀头犹可待，梅发罗浮梦已迷。三五团圆难得久，二八盈亏当自守。任教霜露冷沾衣，恨少清辉览盈手。手揽清辉独倚阑，屋梁斜照夜初残。低徊更听关山月，魂断千山与万山。
春分日梅花一树盛开期伍有开过赏
作者：李孙宸
朝代：明

二月江南尽落梅，春光曾不到春来。谁怜桃李花都尽，犹领春风向我开。闻君驼岭号梅林，几株能那岁寒心。若问吾园何得尔，祇缘幽寂客稀寻。春暖家家梅子肥，梅花奇绝正芳菲。醉来纵作师雄梦，不怕寒风冷客衣。与君虚度几花时，花落花开总未知。若使此花还错过，百年那有赏花期。
春分日梅花一树盛开期伍有开过赏·其一
作者：李孙宸
朝代：明

二月江南尽落梅，春光曾不到春来。谁怜桃李花都尽，犹领春风向我开。
春分日梅花一树盛开期伍有开过赏·其三
作者：李孙宸
朝代：明
体裁：诗

春暖家家梅子肥，梅花奇绝正芳菲。醉来纵作师雄梦，不怕寒风冷客衣。
春分日梅花一树盛开期伍有开过赏·其二
作者：李孙宸
朝代：明

闻君驼岭号梅林，几株能那岁寒心。若问吾园何得尔，祇缘幽寂客稀寻。
春分日梅花一树盛开期伍有开过赏·其四
作者：李孙宸
朝代：明

与君虚度几花时，花落花开总未知。若使此花还错过，百年那有赏花期。
春园雨后漫赋
作者：李孙宸
朝代：明

时序递催迁，人事何能常。幸兹休假馀，聊以恣徜徉。园林有百卉，当春发其芳。抽红亦吐白，间杂固无行。数日苦霖潦，主人卧匡床。不得恣游赏，兼亦负壶觞。归云收绪雨，晚飔开微阳。会心岂在远，即此足回翔。信履悦情志，应接如苦忙。偶得谢物役，因之媚景光。悠悠世上名，于我亦何当。
春夜闻歌
作者：李孙宸
朝代：明

春星灼烁月华光，一曲凉州独擅场。按拍新声传乐府，绕梁清韵杂流商。乍来庭院梅花落，半入云霄子夜长。醉里倚栏听不足，早莺惊起解调簧。
春日偶成
作者：李孙宸
朝代：明

天色乍晴乍雨，时序轻暖轻寒。生身有窍有孔，姓名非利非官。渐觉少壮迈矣，何妨丘壑终焉。交游酒伴诗伴，踪迹花边柳边。难消此副骨头，终须寻一著落。明知难作飞升，何用讳施狐貉。大啖只消三升，纵饮难过五斗。千钟九鼎何为，山月江风吾有。
春日偶成·其一
作者：李孙宸
朝代：明

天色乍晴乍雨，时序轻暖轻寒。生身有窍有孔，姓名非利非官。
春日偶成·其三
作者：李孙宸
朝代：明

难消此副骨头，终须寻一著落。明知难作飞升，何用讳施狐貉。
春日偶成·其二
作者：李孙宸
朝代：明

渐觉少壮迈矣，何妨丘壑终焉。交游酒伴诗伴，踪迹花边柳边。
春日偶成·其四
作者：李孙宸
朝代：明

大啖只消三升，纵饮难过五斗。千钟九鼎何为，山月江风吾有。
春日王侍御君衡招同韩孝廉孟郁饯别珠江晚移舟重酌海印东楼席上分赋得更渔二字
作者：李孙宸
朝代：明

三年岭海见澄清，多暇还深恋别情。风采君元千法象，才华吾愧梦长庚。潮生岛屿千帆转，日暖烟花万壑明。春服莫疑成太早，阳春先自和歌声。久从湖海乱樵渔，乍别烟霞思未舒。愧向社莲论小草，漫劳骢马秣征车。春流鼓棹搴芳杜，夜月登楼啸绮疏。胜会千秋良不易，可能杯酒不踟蹰。
春日王侍御君衡招同韩孝廉孟郁饯别珠江晚移舟重酌海印东楼席上分赋得更渔二字·其一
作者：李孙宸
朝代：明

三年岭海见澄清，多暇还深恋别情。风采君元千法象，才华吾愧梦长庚。潮生岛屿千帆转，日暖烟花万壑明。春服莫疑成太早，阳春先自和歌声。
春日王侍御君衡招同韩孝廉孟郁饯别珠江晚移舟重酌海印东楼席上分赋得更渔二字·其二
作者：李孙宸
朝代：明

久从湖海乱樵渔，乍别烟霞思未舒。愧向社莲论小草，漫劳骢马秣征车。春流鼓棹搴芳杜，夜月登楼啸绮疏。胜会千秋良不易，可能杯酒不踟蹰。
春暮重过济上步月
作者：李孙宸
朝代：明

扁舟重泊济河湄，散步行吟又一时。驿馆两看江上月，风尘新换镜中丝。南飞乌鹊惊枝绕，北望关山吹笛悲。翻忆去年携手侣，几回圆缺滞天涯。
春江词
作者：李孙宸
朝代：明

春花开遍大江头，花落江边片片浮。荡送繁华波面去，枝头谁解惜春愁。春江二月柳如丝，带雨笼烟晓日迟。欲折一枝寄行客，沿堤难见向南枝。江上春云似舞衣，乱流残照弄晴辉。浮云自爱无拘刺，流水年华去不归。
春江词·其一
作者：李孙宸
朝代：明

春花开遍大江头，花落江边片片浮。荡送繁华波面去，枝头谁解惜春愁。
春江词·其三
作者：李孙宸
朝代：明

江上春云似舞衣，乱流残照弄晴辉。浮云自爱无拘刺，流水年华去不归。
春江词·其二
作者：李孙宸
朝代：明

春江二月柳如丝，带雨笼烟晓日迟。欲折一枝寄行客，沿堤难见向南枝。
春闺曲
作者：李孙宸
朝代：明

燕子衔香坭，结巢寻旧屋。何事浪游人，经年客海曲。送君出门前，门前有芳草。莫将红粉楼，不及长安道。春雨夜来多，春潮添几尺。今朝江口望，或有南归客。
春闺曲·其一
作者：李孙宸
朝代：明

燕子衔香坭，结巢寻旧屋。何事浪游人，经年客海曲。
春闺曲·其三
作者：李孙宸
朝代：明

春雨夜来多，春潮添几尺。今朝江口望，或有南归客。
春闺曲·其二
作者：李孙宸
朝代：明

送君出门前，门前有芳草。莫将红粉楼，不及长安道。
晓发故园
作者：李孙宸
朝代：明

卧里却忘适，出山愿始遗。聊同蕉鹿梦，岂负冥鸿飞。何物尘簪绂，抛吾旧钓矶。儿童填巷口，问客几时归。
晚山
作者：李孙宸
朝代：明

未与此游期，兹山何太奇。皇华趋远道，烟景豁幽思。马倦仍知路，鸦喧竞绕枝。凭轩休极目，正切望乡悲。
晚步栖贤桥至籋云桥
作者：李孙宸
朝代：明

飞虹横跨断崖深，成玉淙淙泻绝岑。喜向云中逢捷路，饱听空外送清音。碣侵苔藓铭难认，僧老烟霞胜共寻。兴剧未愁催落日，已看凉月出松林。
晚泊大富村
作者：李孙宸
朝代：明

维舟上断岸，曲径石桥斜。林迥衔残日，湖空宿落霞。往来见渔艇，三五出人家。向晚看潮长，桃源或有花。咫尺西樵路，人家别一村。山川淳朴处，井里凿耕存。有客看游艇，呼童问水源。潮生催解缆，江上正黄昏。
晚泊大富村·其一
作者：李孙宸
朝代：明

维舟上断岸，曲径石桥斜。林迥衔残日，湖空宿落霞。往来见渔艇，三五出人家。向晚看潮长，桃源或有花。
晚泊大富村·其二
作者：李孙宸
朝代：明

咫尺西樵路，人家别一村。山川淳朴处，井里凿耕存。有客看游艇，呼童问水源。潮生催解缆，江上正黄昏。
晚泊西南驿
作者：李孙宸
朝代：明

行程悬万里，傍晚一停桡。驿号西南古，人怜岐路遥。冷风侵短褐，新月涌初潮。去去庾关近，梅香早己飘。
晚过栖贤寺
作者：李孙宸
朝代：明

济胜非无具，跻攀奈夕何。归云山欲瞑，留客鸟频歌。行色风尘减，幽怀水石多。可能衣衲子，一榻老云窝。
晚闻张大行将入涉冒夜先行四十里宿古驿驿已颓废在万山中
作者：李孙宸
朝代：明

落木萧萧古驿门，夜行聊为一停轩。颓墙不辨龙蛇影，怪石虚疑虎豹蹲。客路寒星占使节，天涯芳草望王孙。乘槎已道张骞至，不尽诗情在兔园。
晚雨
作者：李孙宸
朝代：明

酷热长安罢送迎，纤纤一雨晚风轻。当窗竹叶回残绿，照眼榴花依旧明。尚喜庭稀案牍事，差嫌门近殿呵声。半酣睡去月初上，枕簟微凉梦亦成。
晚霁见月
作者：李孙宸
朝代：明

几夜怜阴雨，扁舟系不行。忽此暮云澹，澄澄皓魄生。长江练影远，旅客梦魂清。莫听南飞鸟，枝头三匝声。
暮春四首 其一 春服既成
作者：李孙宸
朝代：明

时序递来还递往，人事随适亦随缘。重裘卸后衣单袷，便是春服所宜然。
暮春四首 其三 风乎舞雩
作者：李孙宸
朝代：明

流光何处不供閒，眼见春光去复还。当日登临不可作，舞雩千古在人间。
暮春四首 其二 浴乎沂
作者：李孙宸
朝代：明

天地有水水有沂，一浴亦何预人事。狂士偶然兴会心，留与今人问沂水。
暮春四首 其四 咏而归
作者：李孙宸
朝代：明

达观原在八极外，得趣自足一区中。任取有馀还造物，行歌五答思无穷。
暮春四首·春服既成
作者：李孙宸
朝代：明

时序递来还递往，人事随适亦随缘。重裘卸后衣单袷，便是春服所宜然。天地有水水有沂，一浴亦何预人事。狂士偶然兴会心，留与今人问沂水。流光何处不供閒，眼见春光去复还。当日登临不可作，舞雩千古在人间。达观原在八极外，得趣自足一区中。任取有馀还造物，行歌五答思无穷。
暮春见新月
作者：李孙宸
朝代：明

经旬愁积雨，乍见吐残规。照水翻成练，窥妆欲上眉。闷怀云影散，幽韵草光披。三匝南飞鸟，栖栖未定枝。
暮春閒思
作者：李孙宸
朝代：明

南园花柳斗芳菲，野蝶随风祇自飞。不是春光吾懒管，花时心事转相违。三月之春春未阑，烂漫春花浥露寒。已识蹉跎春易老，幽怀终是怯花看。欲写春词寄所欢，所欢如隔碧云端。春风处处同骀荡，不念侬家几夜寒。
暮春閒思·其一
作者：李孙宸
朝代：明

南园花柳斗芳菲，野蝶随风祇自飞。不是春光吾懒管，花时心事转相违。
暮春閒思·其三
作者：李孙宸
朝代：明

欲写春词寄所欢，所欢如隔碧云端。春风处处同骀荡，不念侬家几夜寒。
暮春閒思·其二
作者：李孙宸
朝代：明

三月之春春未阑，烂漫春花浥露寒。已识蹉跎春易老，幽怀终是怯花看。
曾文卿数以绘事寄予韩太史道其风神秀朗解作古钟鼎款识字且醉后高吟殊胜云因赠以诗
作者：李孙宸
朝代：明

传闻有美婉清扬，裘马翩翩侠少场。奇字每从玄草识，练裙时借墨花光。风前玉树寒相倚，天半鸾声啸转长。有约芙蓉知可待，未须迟暮怨搴芳。
月夜陈路若戴安仲过集
作者：李孙宸
朝代：明

怜君新况托江湖，为访名山过旧都。偶向故人下尘榻，朅来长夏坐冰壶。森森竹径炎蒸远，戛戛松涛夜色孤。雅会随缘复随地，未须归梦到枌榆。
有感漫成六绝
作者：李孙宸
朝代：明

肯以生涯傍世人，百年石火幻中身。今朝且把柴荆闭，扫地焚香谢俗尘。閒身原不是漂零，睡足东窗鸟唤醒。三径何时过二仲，杜门聊自草玄经。莫说逃虚意未真，世情何处不风尘。十年亦有莲池在，谁解青云藉故人。笔砚尘封卷乱抛，荒芜三径懒诛茅。但便短榻高吾枕，不用玄亭解客嘲。流水门前谁问津，碧桃开落不知春。儿童莫漫惊鸡犬，恐有人疑是避秦。纵横曾忆少年场，醉拥如花解骕骦。若问豪华何处减，佛前新供一枝杨。
有感漫成六绝·其一
作者：李孙宸
朝代：明

肯以生涯傍世人，百年石火幻中身。今朝且把柴荆闭，扫地焚香谢俗尘。
有感漫成六绝·其三
作者：李孙宸
朝代：明

莫说逃虚意未真，世情何处不风尘。十年亦有莲池在，谁解青云藉故人。
有感漫成六绝·其二
作者：李孙宸
朝代：明

閒身原不是漂零，睡足东窗鸟唤醒。三径何时过二仲，杜门聊自草玄经。
有感漫成六绝·其五
作者：李孙宸
朝代：明

流水门前谁问津，碧桃开落不知春。儿童莫漫惊鸡犬，恐有人疑是避秦。
有感漫成六绝·其六
作者：李孙宸
朝代：明

纵横曾忆少年场，醉拥如花解骕骦。若问豪华何处减，佛前新供一枝杨。
有感漫成六绝·其四
作者：李孙宸
朝代：明

笔砚尘封卷乱抛，荒芜三径懒诛茅。但便短榻高吾枕，不用玄亭解客嘲。
有所思
作者：李孙宸
朝代：明

有所思，乃在碧云端。何以托精诚，长揖招青鸾。附我尺素词，闻君不我欲，拉杂碎裂之。碎裂之，当风扬其丝。一刀两断，割此相思。相思从此绝，天长地久，山海有推移。晨鸣鸡，冷风飒飒星斗稀，东方渐白君不知。
望小孤山
作者：李孙宸
朝代：明

茫茫波万顷，一柱上天都。映日摇空霭，笼烟望有无。峰危愁落雁，岩仄隐浮图。大小犹相望，山名未称孤。
期云馆
作者：李孙宸
朝代：明

美人不可期，迢遥隔江浒。惟遣白云来，伴我幽栖处。
木芙蓉
作者：李孙宸
朝代：明

晓妆初绾玉笼纱，渐映朝阳绚彩霞。任说夹城香十里，何如湘岸一枝斜。
李临淮招游清凉台
作者：李孙宸
朝代：明

障空微架椽，眺远洞开窗。一纵孤亭望，居肽万境降。山花晴朵朵，江舶暮双双。暂觅閒身得，何妨倒玉缸。入户见空翠，登登不了青。兴趣怜吾党，来游复此亭。归骖促暮酒，醉眼乱春星。流连海棠下，未忍别山庭。
李临淮招游清凉台·其一
作者：李孙宸
朝代：明

障空微架椽，眺远洞开窗。一纵孤亭望，居肽万境降。山花晴朵朵，江舶暮双双。暂觅閒身得，何妨倒玉缸。
李临淮招游清凉台·其二
作者：李孙宸
朝代：明

入户见空翠，登登不了青。兴趣怜吾党，来游复此亭。归骖促暮酒，醉眼乱春星。流连海棠下，未忍别山庭。
李伯熙过访雍署留酌
作者：李孙宸
朝代：明

交游落落旧莲池，握手同君又一时。事忆十年多似梦，会怜千里本无期。开轩水槛偏留月，对客篱花尚满枝。自是合离关气象，尊前沈醉未须辞。
李元冶太史举子
作者：李孙宸
朝代：明

帝里充闾气色开，早看月蚌吐珠胎。马原冀北龙为种，人是高阳子自才。道德千言手肆降，丝纶奕世凤池裁。龙门代有通家客，为汝登望尽一杯。
李烟客附舟入北赴袁辽抚招因赠
作者：李孙宸
朝代：明

舟发石头城，初报故人至。故人故乡来，千里惊喜浑如梦寐里。金陵三月柳如丝，呼酒同君醉莫辞。风尘满面未须洗，便复挂帆共北飞。君来曾几日，我别忽经年。不愁井里荒松菊，惟愁天地有风烟。君才自是天生者，何能局龊困椠铅。一编黄石书，三尺青萍锷。胸中甲兵万队生，腰间风雨双龙跃。一顾应酬国士知，千金肯负平生诺。榆关昨夜传消息，当关有人虏辟易，谁云甲兵满万不可敌。特自需君借箸筹，知君谈笑取封侯。不然直斩胡头献，天子功成不受分。茆玺拂衣仍作鸱夷，游五湖，长与烟波逝。
李花
作者：李孙宸
朝代：明

成蹊源伴碧桃春，缟练还怜艳独新。陌上风光最相惜，歌秾几处动香尘。
杏花
作者：李孙宸
朝代：明

东风前殿几枝开，不用君王羯鼓催。寄语曲江春宴客，莫教轻负倚云栽。
村居得欧子建书寄答
作者：李孙宸
朝代：明

琭玉斋中坐夜分，雄谈孤绝更无群。尔时肮脏高相许，此日漂零那可闻。梦后屋梁馀落月，愁来天外失停云。江乡腊近新醪熟，咫尺何缘一醉君。
村居感怀寄羊城诸旧好
作者：李孙宸
朝代：明

避人聊自掩柴荆，尚忆风尘客舍情。一别漂零秋已老，寸心愁绝雁初声。幽居欲著玄经草，旧业空惭白社盟。独抱龙泉望霄汉，犹馀紫气夜纵横。
村斋雨后怀马伯起
作者：李孙宸
朝代：明

高阳旧事可谁论，落落幽居但怆神。独夜有怀愁听雨，百年多病负逢春。槛梅欲结枝枝实，堤柳初萦缕缕新。物色风光俱可赋，祇怜孤唱易沾巾。
杜鹃花
作者：李孙宸
朝代：明

鹤林仙药自年年，漫以开时号杜鹃。玉女不劳珍护惜，老僧欲普钵中传。
来青轩和占遇韵
作者：李孙宸
朝代：明

秀出芙蓉万仞屏，石床云气昼还扃。昙花不断六时雨，空翠常来四面青。驻跸尚思神骏过，谈经犹有钵龙听。飞仙控鹤何年至，梦里邯郸笑未醒。
林鹤胎司成招同林季翀宗伯游北郭白云深处
作者：李孙宸
朝代：明

眷言佳丽地，花鸟复春时。堤柳才萦缕，山梅未谢枝。共违供奉署，不负赏心期。北寺寻俱遍，东岩胜更披。画图天写就，杖屦日追随。槛暖蜂初趁，帘閒燕屡窥。乍来耳目换，久坐世嚣遗。斗酒时挥麈，双柑或听鹂。白门官况好，未羡解缨緌。
枯鱼过河泣
作者：李孙宸
朝代：明

河伯泛洪涛，奋鬣扬䰄逝。笑彼鲤与鲂，胡为潜渊泥。涛落乃无常，翻为蝼蚁制。湿沫谁相濡，中厨供甘脆。寄语旧匹俦，白龙以为诫。
柳
作者：李孙宸
朝代：明

春风杨柳变江湄，织雨笼烟不自持。莫漫风流比张绪，年来扳折不成丝。
栎杜
作者：李孙宸
朝代：明

古木不知年，差儗南华栎。此地非曲辕，无劳过匠石。
桂花
作者：李孙宸
朝代：明

岭外秋清瘴乍消，小山赋就隐同招。月寒几夜霜华落，祇恐仙娥灵药彫。
桃源县作兼示李明府
作者：李孙宸
朝代：明

桃源空有县，无复见桃花。长阪希耕犊，中逵闻噪鸦。驿惟呵候吏，水不泛胡麻。为问烹鲜宰，哀鸿集几家。
桃源洞
作者：李孙宸
朝代：明

兹山非避秦，亦有桃源洞。清流出洞时，试觅胡麻种。
桃花
作者：李孙宸
朝代：明

度索移根几度开，东风吹暖到池台。武陵得入秦人洞，绝胜天边和露栽。
梦卜求贤
作者：李孙宸
朝代：明

五色卿云灿陆离，黄麻宣诏出彤墀。天教岩筑调商鼎，人识熊车载帝师。玉烛乾坤皇祚永，金瓯名姓裔夷知。千秋鱼水非难事，丙魏同心又一时。
梨花
作者：李孙宸
朝代：明

渐暖柔芳出锦闱，梦回残月思依依。春深未少飘零恨，自托风前燕子飞。
楼中检阅古迹忽得刘仲起寄来兰卷赋谢兼复有索
作者：李孙宸
朝代：明

品画临书亦自忙，得君兰卷喜如狂。墨花淡洒湘皋雨，彩笔纷披大国香。怀托风光秋色泛，韵含幽谷野情长。美人倘许重贻赠，何物还誇杂佩芳。
槿花
作者：李孙宸
朝代：明

秋蕣开时绚晓光，飘零曾不待斜阳。花前不用深相惜，底事催人总自忙。
樵归欧子建书来见讯以予不约偕游为恨赋此谢之兼期见访
作者：李孙宸
朝代：明

丘壑归来意独存，孤云野鹤共飞翻。岂缘丛桂歌招隐，偶见桃花便问源。世累暂凭游屐遣，幽期还待社莲论。一区未谢人间世，春水君能访荜门。
次和祝京兆留别二首
作者：李孙宸
朝代：明

春风桃李正芳妍，忽见除书下日边。宫秩量增新紫绶，经帷仍拥旧青毡。十年京尹声原重，此日麟符赐定先。正是明堂需柱石，迟君重和柏梁篇。鸡山春暖白云封，东序多閒听鼓镛。拄笏每怜朝爽气，登台遥见夕阳舂。暂分萍水星为客，终合延津剑是龙。师表幸逢京兆在，长馀声教被三雍。
次和祝京兆留别二首·其一
作者：李孙宸
朝代：明

春风桃李正芳妍，忽见除书下日边。宫秩量增新紫绶，经帷仍拥旧青毡。十年京尹声原重，此日麟符赐定先。正是明堂需柱石，迟君重和柏梁篇。
次和祝京兆留别二首·其二
作者：李孙宸
朝代：明

鸡山春暖白云封，东序多閒听鼓镛。拄笏每怜朝爽气，登台遥见夕阳舂。暂分萍水星为客，终合延津剑是龙。师表幸逢京兆在，长馀声教被三雍。
次韵奉酬韩绪仲先生邂逅汝南喜赋之作
作者：李孙宸
朝代：明

班荆曾上谷，把袂复江坟。共是皇华使，犹怜鸿雁群。太行驱马倦，南浦待桐分。何日罗浮上，相期理白云。使星占两地，萍迹怅参辰。何意驱疲马，犹能及故人。咨询藩国礼，慰劳客中身。前路俱难定，尊醪莫厌频。
次韵奉酬韩绪仲先生邂逅汝南喜赋之作·其一
作者：李孙宸
朝代：明

班荆曾上谷，把袂复江坟。共是皇华使，犹怜鸿雁群。太行驱马倦，南浦待桐分。何日罗浮上，相期理白云。
次韵奉酬韩绪仲先生邂逅汝南喜赋之作·其二
作者：李孙宸
朝代：明

使星占两地，萍迹怅参辰。何意驱疲马，犹能及故人。咨询藩国礼，慰劳客中身。前路俱难定，尊醪莫厌频。
次韵答林仪部
作者：李孙宸
朝代：明

宠拜仙郎出御题，春曹清切五云齐。挥毫君擅南宫草，校籍予惭天禄藜。秋半篱花初见蕊，霜迟丝柳尚盈堤。乡心且付长安酒，未叹皇华滞雒西。
欧子建同梁羲年过访
作者：李孙宸
朝代：明

经年劳问讯，快绝此披襟。旧好怜同病，新知共入林。衰荷翻雨响，密竹落秋阴。莫更伤摇落，难逢是会心。
欧子建新自贼中回过其竹素山房因赠
作者：李孙宸
朝代：明

相闻踪迹几间关，剩有蓬蒿一榻閒。家为频移疑逆旅，书缘著就即名山。半林雨过春花落，隔寺钟残暮鸟还。辛苦未忧惊老瘦，祇怜多病鬓毛斑。
欧子建见访
作者：李孙宸
朝代：明

衡门斜枕碧溪流，有客重停访戴舟。别后尺书南北泪，尊前双鬓古今愁。当杯黄鸟如相约，移席浓阴也解留。脱粟故人知不薄，交情如水十年投。
欧子建邓伯乔戴安仲黎有道诸子枉唁江村别后赋寄
作者：李孙宸
朝代：明

苫块三春伏枕馀，庐前风木耐萧疏。山河未付支床骨，风雨谁来策素车。此日匪莪诗转废，十年捧檄事全虚。怜君易返剡溪棹，夜雪凄其涕满裾。
正月初六同饮天恍宗侯
作者：李孙宸
朝代：明

蓂开六叶正春融，紫气侯门倍郁葱。过客共裁梁苑雪，披襟旋御楚台风。诗传青玉詶双案，秘有丹书寿八公。况是维藩新结网，凤毛应见起河东。相逢落日白门前，意气王孙自可怜。大雅独追竹素业，小山还赋桂丛篇。种多玉树庭阴合，纫有芳兰杂佩传。华燕未须劳秉烛，青藜夜夜阁中燃。
正月初六同饮天恍宗侯·其一
作者：李孙宸
朝代：明

蓂开六叶正春融，紫气侯门倍郁葱。过客共裁梁苑雪，披襟旋御楚台风。诗传青玉詶双案，秘有丹书寿八公。况是维藩新结网，凤毛应见起河东。
正月初六同饮天恍宗侯·其二
作者：李孙宸
朝代：明

相逢落日白门前，意气王孙自可怜。大雅独追竹素业，小山还赋桂丛篇。种多玉树庭阴合，纫有芳兰杂佩传。华燕未须劳秉烛，青藜夜夜阁中燃。
正月十一夜同诸弟子泛过伍子观灯
作者：李孙宸
朝代：明

柳汀桃坞澹澹烟，美人相期西江前。乡园行乐寻常事，童稚交游二十年。宛在水中画船稳，闻说陌上春风颠。长宵一刻俱须醉，莫遣千金价浪传。
步朱占遇韵
作者：李孙宸
朝代：明

山光雨后转多奇，投宿禅扉晚更宜。一榻卧云秋漠漠，半林疏日影离离。烹来石乳茶堪品，坐爱流觞席屡移。麟阁虎头自君事，暂群麋鹿任吾之。
步杪何氏听潮阁赏梅同伍国开诸子分赋
作者：李孙宸
朝代：明

造园不相识，吾爱子猷狂。况是高人宅，招携意倍长。当门乱竹立，亚水几花香。何□罗浮梦，居然见澹妆。梅花东阁赋，仙侣武陵招。索笑情何剧，寻源兴不遥。歌喉清并倚，酒户醉相骄。未觉年芳晚，风流事事饶。
步杪何氏听潮阁赏梅同伍国开诸子分赋·其一
作者：李孙宸
朝代：明

造园不相识，吾爱子猷狂。况是高人宅，招携意倍长。当门乱竹立，亚水几花香。何□罗浮梦，居然见澹妆。
步杪何氏听潮阁赏梅同伍国开诸子分赋·其二
作者：李孙宸
朝代：明

梅花东阁赋，仙侣武陵招。索笑情何剧，寻源兴不遥。歌喉清并倚，酒户醉相骄。未觉年芳晚，风流事事饶。
水仙花
作者：李孙宸
朝代：明

江滨妃子俨成行，几向花前扫澹妆。为谢春风相披拂，解将玉佩赠东皇。
水帘台
作者：李孙宸
朝代：明

仙家好帘箔，垂玉更铺银。风来时一捲，应见献环人。
汤母六十
作者：李孙宸
朝代：明

长夏荆溪敞寿筵，斗坛西望礼群仙。萱明白发光垂地，锦作斑衣赐自天。荐有蟠桃来石洞，馔供江鲤出金泉。钟山子舍春同远，几部铙歌琅管传。
泊繁昌
作者：李孙宸
朝代：明

晓发芜湖棹，向晚达繁昌。风便帆樯稳，天空海气凉。身閒惟问酒，睡醒或焚香。更听渔歌发，前川下钓航。
泊豫章漫怀
作者：李孙宸
朝代：明

十年惭小草，两度豫章游。胜概开吴楚，寒光望斗牛。人今谁下榻，赋自儗登楼。欲寄乡心去，长江但北流。
洗耳泉
作者：李孙宸
朝代：明

我闻唐虞代，乃有巢与由。逃荣若避垢，洗耳谢九州。罗山多飞瀑，鸣玉漱清幽。岩石俨异搆，眷言隐士邱。坐听尘嚣尽，岂必濯其流。我来景高风，咫尺不可求。因思咏沧浪，清浊各自酬。
洛阳道
作者：李孙宸
朝代：明

八达开佳丽，春风紫陌长。铜街斜月照，金谷媚花光。玉车满掷果，罗袖试提筐。别有嵩高上，吹笙事渺茫。
济上遇陈明卿夜集古南池
作者：李孙宸
朝代：明

柳风拂拂濯低枝，客路开怀又一时。千里故人怜邂逅，十年宦迹愧支离。清池锦石偏留月，凉夜虚亭好覆卮。不作寒喧相对语，深谈应自见襟期。
济上阻舟
作者：李孙宸
朝代：明

维舟济水次，对酒强微吟。道路浮生梦，乡园游子心。未能谢羁束，聊自任浮沉。应愧南来雁，冥冥孰可寻。
浮碧台
作者：李孙宸
朝代：明

镇日听鸣泉，冷然沁心骨。一望碧空浮，聊可自怡悦。
海棠花
作者：李孙宸
朝代：明

蜀都浓淡满千枝，何事希传杜甫诗。欲识今人肠断处，沈香亭畔未醒时。
涉县山署两宿留待张行人
作者：李孙宸
朝代：明

皇华仆仆倦征鞍，两日青山得饱看。玉节夜停山上馆，捲帘犹自翠微寒。山色垆烟昼不分，官衙无事坐氤氲。谁知周道倭迟客，犹得清吟弄白云。维城原重晋诸藩，被命桐封亦主恩。仙侣未同元礼棹，几时星汉到张骞。山城驻节足清幽，不是王程敢滞留。回首长安同日远，未闻星使报轩輶。
涉县山署两宿留待张行人·其一
作者：李孙宸
朝代：明

皇华仆仆倦征鞍，两日青山得饱看。玉节夜停山上馆，捲帘犹自翠微寒。
涉县山署两宿留待张行人·其三
作者：李孙宸
朝代：明

维城原重晋诸藩，被命桐封亦主恩。仙侣未同元礼棹，几时星汉到张骞。
涉县山署两宿留待张行人·其二
作者：李孙宸
朝代：明

山色垆烟昼不分，官衙无事坐氤氲。谁知周道倭迟客，犹得清吟弄白云。
涉县山署两宿留待张行人·其四
作者：李孙宸
朝代：明

山城驻节足清幽，不是王程敢滞留。回首长安同日远，未闻星使报轩輶。
涿鹿道中早秋
作者：李孙宸
朝代：明

春光二月揽征裘，未及都门己报秋。望阙渐依天日近，计程多为水云留。将归燕子低相掠，乍冷蝉声咽未休。宦味自怜真似水，随缘犹作帝乡游。
淮上午日逢韩绪仲宗伯挈赵裕子之官南院
作者：李孙宸
朝代：明

炎风拂拂榴花阴，落日逢君万里心。佩有茝兰堪赠客，话缘桑梓更披襟。天边倚剑双龙合，海畔开樽片月深。系臂岂烦丝五缕，江湖今有岁星临。杨柳青青泗水滨，感时能不念嘉辰。一官无定如孤鹤，千里何期会故人。乍向交游惊短鬓，翻怜岐路老閒身。不须更作投湘赋，怀土忧时已怆神。
淮上午日逢韩绪仲宗伯挈赵裕子之官南院·其一
作者：李孙宸
朝代：明

炎风拂拂榴花阴，落日逢君万里心。佩有茝兰堪赠客，话缘桑梓更披襟。天边倚剑双龙合，海畔开樽片月深。系臂岂烦丝五缕，江湖今有岁星临。
淮上午日逢韩绪仲宗伯挈赵裕子之官南院·其二
作者：李孙宸
朝代：明

杨柳青青泗水滨，感时能不念嘉辰。一官无定如孤鹤，千里何期会故人。乍向交游惊短鬓，翻怜岐路老閒身。不须更作投湘赋，怀土忧时已怆神。
清明与诸从及何龙友晚泊
作者：李孙宸
朝代：明

扁舟逢节序，晚泊席频移。渐觉乡园远，犹怜亲旧随。物情轻小草，吾意恋连枝。后夜相望处，云山总梦思。
清远峡
作者：李孙宸
朝代：明

推蓬望长峡，逆水进扁舟。夹岸攒江耸，孤泉界壁流。樵歌传牧竖，山果弄猕猴。辍棹还登陟，寻幽到上头。
清音楼
作者：李孙宸
朝代：明

昔贤爱丝竹，谬以山水托。谁知此清音，原是昆崙箨。
渔家乐
作者：李孙宸
朝代：明

晓起披蓑寒雨，晚归曝网斜阳。大鱼博得钱米，小鱼换却酒浆。乳儿背系红袜，炊烟手拾黄芦。自足江湖风月，不愿嫁与秋胡。
渔家乐·其一
作者：李孙宸
朝代：明

晓起披蓑寒雨，晚归曝网斜阳。大鱼博得钱米，小鱼换却酒浆。
渔家乐·其二
作者：李孙宸
朝代：明

乳儿背系红袜，炊烟手拾黄芦。自足江湖风月，不愿嫁与秋胡。
渡江重游燕子矶弘济寺诸胜
作者：李孙宸
朝代：明

片帆风渡大江平，绀宇参差入望明。旧识名山曾有路，重来迁客不胜情。烟霏古洞衣裳湿，云拥丹梯杖屦轻。坐石每移松顶日，步林时听柳阴莺。满天灏气孤亭矗，万顷湖光一艇横。望望蜃楼开市远，飞飞燕子结巢成。禅堂寂寞传钟响，芦岸萧条起篴声。王谢风流尘土没，齐梁台殿莽烟生。露薄瑶草春长驻，风落昙花雨亦晴。自爱江山长不改，只怜人代浪推萍。
游□□□寺次王季重韵
作者：李孙宸
朝代：明

病废寻幽岂兴阑，招邀回我以花残。欲医俗眼惟春色，为趁游踪冒晓寒。野岸秾华偏搅恨，禅房凄寂亦留欢。迟回莫问岩城漏，立马犹倾酒盏宽。
游九龙洞
作者：李孙宸
朝代：明

层层磴道上淩空，气结真龙别有宫。幻出峰峦天上下，閟开岩洞各西东。瀑帘竟日纷鸣雨，鹤驭何年稳御风。向夕息徒无处所，山家应在白云中。
游南禺载笔亭
作者：李孙宸
朝代：明

南岩望北峡，双掌擘芙蓉。一自禺阳去，长教鸟篆封。开山今日事，采药异时逢。坐久尘心洗，遥闻隔寺钟。
游定国公园
作者：李孙宸
朝代：明

炎暑无逃处，还来问水滨。径疑曾到地，花认昨游人。树密堪移席，林深似有津。若容长住此，不用叹缁尘。荷花京国赏，红萼占横塘。莫以怜孤艳，翻令念故乡。碧筒聊作献，绿叶未裁裳。留宿非难事，归途爱月光。
游定国公园·其一
作者：李孙宸
朝代：明

炎暑无逃处，还来问水滨。径疑曾到地，花认昨游人。树密堪移席，林深似有津。若容长住此，不用叹缁尘。
游定国公园·其二
作者：李孙宸
朝代：明

荷花京国赏，红萼占横塘。莫以怜孤艳，翻令念故乡。碧筒聊作献，绿叶未裁裳。留宿非难事，归途爱月光。
游峡山憩云樊书屋有怀朱惟四
作者：李孙宸
朝代：明

闻说幽栖峡里峰，到来三径碧苔封。疏林时见窥帘鸟，古洞空归听法龙。两度经游怜浪迹，十年交好恨萍踪。知君尚有淩云赋，此地留将伴赤松。
游焦山二首
作者：李孙宸
朝代：明

姓借名山一字光，胜游今始到山堂。怀中日月开清朗，掌上关河望渺茫。礼佛几翻莲叶藏，品茶时泛石泉香。荒祠莫起怀贤恨，牛背歌声正夕阳。芦岸萧萧夏亦秋，海门风急暮潮流。帆樯倒影当窗过，鱼鸟亲人入镜游。长日疏钟传鹿苑，有时阴雨起龙湫。壮怀今夕凭呼酒，南北浮云总系愁。
游焦山二首·其一
作者：李孙宸
朝代：明

姓借名山一字光，胜游今始到山堂。怀中日月开清朗，掌上关河望渺茫。礼佛几翻莲叶藏，品茶时泛石泉香。荒祠莫起怀贤恨，牛背歌声正夕阳。
游焦山二首·其二
作者：李孙宸
朝代：明

芦岸萧萧夏亦秋，海门风急暮潮流。帆樯倒影当窗过，鱼鸟亲人入镜游。长日疏钟传鹿苑，有时阴雨起龙湫。壮怀今夕凭呼酒，南北浮云总系愁。
游观音岩
作者：李孙宸
朝代：明

石床千尺倚云根，小有清虚敞洞门。风雨不惊龙卧稳，烟霞长护佛坛尊。云封鸟道才穿径，日落人家别有村。何事杖藜天外去，尽饶方内足攀援。
游鹤楼
作者：李孙宸
朝代：明

结楼仍世境，高敞与云期。山翠层层拥，霞光面面垂。凉风纳虚牖，爽气逼平池。时有吹笙过，空中鹤可骑。
滕县闻留雍之命遂自夏镇觅舟回南漫赋
作者：李孙宸
朝代：明

一身北走又南游，解却征鞍上小舟。踪迹乍同江上梗，心情仍愧泽边鸥。回看道路浮云隔，此去山川王气收。国子先生官自冷，逢迎那得到沧洲。
滕署喜雨赠张使君
作者：李孙宸
朝代：明

久怜旱魃苦东菑，遂有甘霖及我私。驿馆乍凉思卧簟，阶除平泛讶成池。郊原土滑驱牛疾，关路坭深过马迟。闻道平州歌颂遍，愿将谣俗入陈诗。
滕署感怀
作者：李孙宸
朝代：明

荒城下马已黄昏。驿馆萧萧不闭门。郭外桑麻才有径，人家鸡犬未成村。几时中泽还哀雁，独客空斋听断猿。怀土忧时纷百念，夜阑聊自倒深尊。
滴水岩
作者：李孙宸
朝代：明

一滴清冷泉，可以解消渴。若借行雨龙，普天沐濡沫。
漱流石为朱惟四尊人少贞徵君作
作者：李孙宸
朝代：明

却笑当年孙子荆，枕流漱石亦深情。何如齿耳俱无染，只爱飞流激石声。
潘明府调官盐幕三载复宰延平诗以送之
作者：李孙宸
朝代：明

莺花春早满皇都，送别仙郎再剖符。三载盐车怜服骥，一时霄汉望飞凫。河阳旧种花仍好，延濑经行剑未孤。莫道凤鹭兼枳棘，伫看徵诏起栖梧。
潘澹明侍御见过江村于伍国开宅夜饮次早迹之已解缆去矣赋寄
作者：李孙宸
朝代：明

久从门下识潘安，得及云霄接羽翰。夜静星辰回笑语，晓来风雨失追欢。三春花事幽居过，四海波涛宦计难。无恙江村双桨在，可能重与采芳兰。
灯夕寄怀伍国开有开
作者：李孙宸
朝代：明

十里烟花翠欲浮，试灯频逐少年游。共怜解赠江滨佩，不尽相逢南陌头。缓夜笙歌方未已，撩人春恨可谁由。清欢不尽君同醉，梦绕驼山第几楼。
炼丹灶
作者：李孙宸
朝代：明

相传丹灶此中开，炼取刀圭藁上裁。一自仙翁冲举后，尚馀灵气隐莓苔。
燕子楼
作者：李孙宸
朝代：明

古春年年长不老，春山浥露空芳草。双翘翠羽为谁扬，泪寒罗袂惊秋早。楼前夜夜满空月，孤鸾露啼商丝歇。芙蓉萎绝木兰摧，安得牡丹春后发。有客春来自洛阳，高冢传闻长白杨。绿珠岂爱坠楼死，韩朋无地托鸳鸯。十年深意向谁语，黄泉未晚相随去。寄语题诗白舍人，休更蛾眉问黄土。
燕歌行
作者：李孙宸
朝代：明

忆年十五发初长，为君许嫁登君堂。蘼芜薜荔裁衣裳，步移珊珊响明珰。扬蛾宛转入兰房，一心持赠无相忘。百年比翼两鸳鸯，谁知底事固难量。良人行役去他乡，含情不敢诉衷肠。送君出门独徬徨，春花一别又秋霜。去时君道出衡阳，昨得音书又朔方。君行飘梗何能常，年年妾自守空床。愿为双燕向君翔，衔坭巢君屋上梁。明月濯濯扬清辉，金风瑟瑟华叶衰。蟋蟀夜深床下啼，起观银汉夜何其。二十八宿罗参差，为君中夜理桐丝。大弦凄急小弦悲，不能终曲涕交垂。人生春华能几时，那能离别长如斯。入门各媚当告谁，噭噭鸿雁向南飞，何不游子偕来归。
燕歌行·其一
作者：李孙宸
朝代：明

忆年十五发初长，为君许嫁登君堂。蘼芜薜荔裁衣裳，步移珊珊响明珰。扬蛾宛转入兰房，一心持赠无相忘。百年比翼两鸳鸯，谁知底事固难量。良人行役去他乡，含情不敢诉衷肠。送君出门独徬徨，春花一别又秋霜。去时君道出衡阳，昨得音书又朔方。君行飘梗何能常，年年妾自守空床。愿为双燕向君翔，衔坭巢君屋上梁。
燕歌行·其二
作者：李孙宸
朝代：明

明月濯濯扬清辉，金风瑟瑟华叶衰。蟋蟀夜深床下啼，起观银汉夜何其。二十八宿罗参差，为君中夜理桐丝。大弦凄急小弦悲，不能终曲涕交垂。人生春华能几时，那能离别长如斯。入门各媚当告谁，噭噭鸿雁向南飞，何不游子偕来归。
牡丹
作者：李孙宸
朝代：明

天香原自擅花王，何用雕阑百宝妆。怪杀清平新乐府，浪传倾国倚沈香。
猛虎行
作者：李孙宸
朝代：明

猛虎生在深山，额胡白，文胡斑。竟日攫人充肠腹，樵采无敢出其间。乃托巫咸，往诉山神。山神怒责虎，上天好生虎食人。猛虎俯首向神言，山南有鹿山北麋，爪牙不足卫其身。朝游林莽，暮充鼎珍。虎若不食人，将久同鹿麋烹。吁嗟，畏恶残善人情非，乃尚欲愚猛虎为。
玉兰花
作者：李孙宸
朝代：明

澧浦湘皋浅碧花，国香原不借群葩。不知谁傍蓝田种，尽向金茎浥露华。
玉女峰
作者：李孙宸
朝代：明

玉女峰头坐翠微，仙郎曾此度灵妃。空岩光映如珠黍，古洞坛遗化蝶衣。振袂每看晴雾举，罢妆时有落霞飞。商风向晚垂垂发，天外应逢环佩归。
玉林别业
作者：李孙宸
朝代：明

小亭依木末，幽绝隔尘氛。径僻馀黄叶，檐虚只白云。竹声过暮雨，花气杂朝薰。欲籍苔阶枕，招呼客又闻。
玉簪花
作者：李孙宸
朝代：明

风前浴罢澹妆新，玉质偏宜碾未匀。堕珥共怜西阿母，搔头还妒李夫人。
玉署读书歌
作者：李孙宸
朝代：明

玉堂去天近咫尺，缭绕卿云常五色。晓来丽日映花砖，铃索无声清昼寂。人间别自有蓬瀛，灵文秘轴满檐楹。东壁图书真有府，西园翰墨岂虚名。繄余夙昔怀微尚，十载菰芦徒向往。此时趾美预英游，一任玄珠探象罔。鸾坡通籍尽名流，师儒更是吕伊俦。帝里德星容易聚，真人紫气望来浮。校籍藜光回太乙，抽毫文藻盛千秋。明时肯重浮誇士，书麓□人徒尔尔。平生壮志敢轻酬，况有高山堪仰止。堪仰止，更何疑，努力云霄致此身，夔龙勋业彼谁子。
王季重董得庵携酒夜过
作者：李孙宸
朝代：明

载酒忘宾主，因谐投辖缘。客谈高夜色，宦况似冬天。会喜何勘旧，歌听渭雨传。坐深有七发，药裹遂堪捐。
王总戎镇粤与予未晤比解官归以书见存赋此送之
作者：李孙宸
朝代：明

十年坐镇识轻裘，百粤安危在运筹。横海阵成鱼鸟夜，故园书到菊松秋。画麟阁自千秋见，赤舄言从四国流。独恨论文尊酒负，暮云天外思悠悠。
王明府生日
作者：李孙宸
朝代：明

郎星初耀粤江涯，令尹关前紫气赊。赋就春深岐海锦，望来标建赤城霞。白云近荐安期枣，丹灶长邻葛令砂。未遣双凫天上去，暂从冰署醉莲花。
王明府过访村居赋赠
作者：李孙宸
朝代：明

三月河阳花事繁，荒村犹儗百花村。乍瞻天外来双舄，旋向萝阴布一尊。竹马儿童争伺驾，□罗太尉未书门。莫疑春服成偏早，笑语阳春入坐温。
王番禺奏绩
作者：李孙宸
朝代：明

羡君为宰处，彷佛昔河阳。帘对白云岭，琴鸣珠海傍。春城桃柳媚，秋郭稻粳香。满目含哺者，真同帝力忘。抚字已三载，心劳政始敷。最书昨日上，循吏此时无。美锦辉花县，寒冰映玉壶。只愁朝汉去，岭外渺双凫。
王番禺奏绩·其一
作者：李孙宸
朝代：明

羡君为宰处，彷佛昔河阳。帘对白云岭，琴鸣珠海傍。春城桃柳媚，秋郭稻粳香。满目含哺者，真同帝力忘。
王番禺奏绩·其二
作者：李孙宸
朝代：明

抚字已三载，心劳政始敷。最书昨日上，循吏此时无。美锦辉花县，寒冰映玉壶。只愁朝汉去，岭外渺双凫。
王遂东民部同刘田二兄初夏过集
作者：李孙宸
朝代：明

夏浅仍无暑，昼长乐事全。论诗过水部，联骑复高贤。柏古肤留韵，荷新叶已偏。可堪初月上，不为少流连。
瑞香
作者：李孙宸
朝代：明

万绿丛中蹴绛裳，晓寒犹似怯春霜。却怜惠远栽莲吐，尚负庐山梦里香。
瑶林
作者：李孙宸
朝代：明

葛令烧丹处，霞光百道飞。我来拾瑶草，金碧染人衣。
生日偶成酬韩孟郁见赠
作者：李孙宸
朝代：明

忽忽流光五十驰，是非真觉逐年知。所经荣贱都非我，误绊风尘好为谁。蒲柳未秋零已早，菊松有约赴难期。与君且醉他乡酒，莫遣繁忧上鬓丝。
用韵答韩绪仲先生
作者：李孙宸
朝代：明

尚忆追趋佩玉珂，长安清月几相过。皇华一自归周道，野服经时制薜萝。书到江乡鸿雁少，梦回仙洞白云多。相思命驾宁相忘，棹隔剡溪奈兴何。
用韵答黎君选兼送其之任潮阳
作者：李孙宸
朝代：明

春风花柳散河桥，远棹初停雪欲销。千里乍逢疑聚梗，一官无定类栖鹩。雄文重见溪鱼徙，雅望还同北斗标。华发分携能不念，尺书未远石城潮。
甲子立秋
作者：李孙宸
朝代：明

为园堪避暑，况复此新秋。银汉初窥户，金飙欲到楼。无人共尊酒，有梦狎沧洲。便儗乘风去，菰芦问钓舟。海国知秋早，凉生萍末风。候虫吟四壁，疏雨落孤桐。齿任衰迟逼，心怜少壮同。那能悲髀肉，垂老尚樊笼。
甲子立秋·其一
作者：李孙宸
朝代：明

为园堪避暑，况复此新秋。银汉初窥户，金飙欲到楼。无人共尊酒，有梦狎沧洲。便儗乘风去，菰芦问钓舟。
甲子立秋·其二
作者：李孙宸
朝代：明

海国知秋早，凉生萍末风。候虫吟四壁，疏雨落孤桐。齿任衰迟逼，心怜少壮同。那能悲髀肉，垂老尚樊笼。
甲寅元旦早朝诗二首
作者：李孙宸
朝代：明

禁苑春光引直庐，日华高捧紫宸居。风回辇道烟光绕，天应钩陈法象舒。鹓佩万年瞻斗极，龙颜何日御簪裾。小臣接迹夔龙后，愿拟冈陵颂九如。柳外珂鸣紫陌尘，班齐玉笋拜枫宸。芙蓉露擢金茎晓，阊阖天开玉烛新。朔雪渐消梅萼暖，条风初入柏尊春。萧韶九奏传仙乐，曲度云中听未真。
甲寅元旦早朝诗二首·其一
作者：李孙宸
朝代：明

禁苑春光引直庐，日华高捧紫宸居。风回辇道烟光绕，天应钩陈法象舒。鹓佩万年瞻斗极，龙颜何日御簪裾。小臣接迹夔龙后，愿拟冈陵颂九如。
甲寅元旦早朝诗二首·其二
作者：李孙宸
朝代：明

柳外珂鸣紫陌尘，班齐玉笋拜枫宸。芙蓉露擢金茎晓，阊阖天开玉烛新。朔雪渐消梅萼暖，条风初入柏尊春。萧韶九奏传仙乐，曲度云中听未真。
留别于朗叔并诸从弟侄
作者：李孙宸
朝代：明

三载溪桥狎钓竿，皇华何事促征鞍。竹林岁月销偏易，驿路云山别转难。鸡肋已怜情兴少，雁行岁共羽仪看。棋枰赌墅俱无恙，未遣人窥起谢安。
留别五羊诸同社
作者：李孙宸
朝代：明

珠海飞花恋客居，歌骊江上意何如。身拚萍梗同飘泊，人为莲池恨索居。万里易持桐叶节，两朝谁就石渠书。中原鹊起看吾党，次第风云会玉除。
留别伦五知曾息庵
作者：李孙宸
朝代：明

忽忽征蓬又揽衣，感君相送出渔矶。山中尚有双龙卧，海上虚劳乘雁飞。世局真怜棋不定，主恩深荷日同辉。无论当为苍生起，宵旰清朝忍自违。
留别定国侄
作者：李孙宸
朝代：明

从子吾家彦，气骨负高奇。少小同铅椠，古道相与期。及予返休沐，竹林日追随。两雏赖教植，余亦借箴规。兹余复行役，相别出江湄。江湄深且浩，不及中所私。予游云已倦，汝策未逢时。日月不待人，行路苦逶迤。鴳飞抢榆枋，鸿羽渐云逵。黾勉事功名，莫使叹衰迟。
留别林少宗伯次韵二首
作者：李孙宸
朝代：明

春曹卿月接清辉，遂有馀光照虎闱。佳句几遗青玉案，奇游同款白云扉。尘途已恨分龙剑，乡梦犹怜阻钓矶。南国绣裳宁久住，遵鸿计日见公归。宦迹金陵拥绛旃，耽游时挂杖头钱。官閒自爱烟霞地，恩重惭依日月边。倚剑前途怜紫气，沾裳何处和朱弦。宣麻早晚看君入，莫漫离怀怆别筵。
留别林少宗伯次韵二首·其一
作者：李孙宸
朝代：明

春曹卿月接清辉，遂有馀光照虎闱。佳句几遗青玉案，奇游同款白云扉。尘途已恨分龙剑，乡梦犹怜阻钓矶。南国绣裳宁久住，遵鸿计日见公归。
留别林少宗伯次韵二首·其二
作者：李孙宸
朝代：明

宦迹金陵拥绛旃，耽游时挂杖头钱。官閒自爱烟霞地，恩重惭依日月边。倚剑前途怜紫气，沾裳何处和朱弦。宣麻早晚看君入，莫漫离怀怆别筵。
留别示两儿
作者：李孙宸
朝代：明

吾家代力耕，繄予忝禄仕。五世有遗泽，浚发将在此。五十而无闻，祖德惭济美。饰躬良已难，何能逮小子。孩抱重相违，况兹八千里。我行难久留，汝还敦素履。尘案有缣缃，北堂有甘旨。稼好课田畴，兰宜植庭戺。饮酒俨立监，披书穷杪理。少壮能几何，流光去若驶。令德抗前旌，周道平如砥。庭训苟不渝，天涯膝下尔。
留别诸从弟
作者：李孙宸
朝代：明

五年池草梦，忍别故园春。薄禄何关弟，长途累送人。云山乡思远，梅柳客怀新。莫数天边雁，同行万里亲。
癸亥生日
作者：李孙宸
朝代：明

四十头颅又八年，衰容镜里已先传。生涯老去从安顿，世事看来有变迁。诗读蓼莪今已废，志怜弧矢为谁悬。儿曹莫问称觞事，每到兹辰便怆然。幽居犹挂市朝名，钟鼎山林雨未成。懒极并兼杯酒废，病多差觉道心生。纵饶百岁宁长日，肯以馀年逐世情。沈水一炉茶一碗，北窗睡足午风轻。清时宁敢薄冠裳，懒性偏宜云水乡。老去不为生日乐，閒来方觉夏阴长。形同野鹤随年瘦，机似江鸥与世忘。一片雄心收拾尽，蒲团经卷日相将。
癸亥生日·其一
作者：李孙宸
朝代：明

四十头颅又八年，衰容镜里已先传。生涯老去从安顿，世事看来有变迁。诗读蓼莪今已废，志怜弧矢为谁悬。儿曹莫问称觞事，每到兹辰便怆然。
癸亥生日·其三
作者：李孙宸
朝代：明

清时宁敢薄冠裳，懒性偏宜云水乡。老去不为生日乐，閒来方觉夏阴长。形同野鹤随年瘦，机似江鸥与世忘。一片雄心收拾尽，蒲团经卷日相将。
癸亥生日·其二
作者：李孙宸
朝代：明

幽居犹挂市朝名，钟鼎山林雨未成。懒极并兼杯酒废，病多差觉道心生。纵饶百岁宁长日，肯以馀年逐世情。沈水一炉茶一碗，北窗睡足午风轻。
癸卯秋杪还山作
作者：李孙宸
朝代：明

摇落西风一敝裘，黄花犹及故园秋。归心正惬蒪鲈思，野性何妨鹿豕游。世路几人怜白璧，生涯聊自委沧洲。门前片石清流上，竟日高眠狎海鸥。
登叫岩山寺
作者：李孙宸
朝代：明

推蓬望空翠，舍棹一扳跻。林密幽藏寺，峰危不受梯。帆飞江雨后，客到夕阳西。无限雍门恨，扪苔读旧题。
登摄山最高峰
作者：李孙宸
朝代：明

路出层云最上头，居然天外纵双眸。芒鞋竹杖同幽事，白雁黄花趁好秋。六代寝园芳草没，千山钟磬夕堤收。年来宦况浑如水，肯惜空门此夜留。
登曲江龙头山江天阁
作者：李孙宸
朝代：明

崚嶒高阁倚江边，胜迹前贤俎豆传。一水远盘山势曲，双龙遥拥剑光连。窗虚面面浮青霭，地迥层层出紫烟。日暮倚阑频极目，五云天际寸心悬。
登栖贤寺阁
作者：李孙宸
朝代：明

丹梯依宝地，登陟上青冥。五老平窥户，千峰低列屏。罡风生下界，紫雾湿疏棂。此夜天边望，江湖有客星。
登飞云绝顶
作者：李孙宸
朝代：明

绝嶪淩空一振衣，草眠兼傍石为扉。罡风不作人间籁，仙驭如逢天外归。四面星芒手可拾，三更海气日含晖。蓬莱未隔当年梦，回首风尘愿已违。
登飞来寺后高岭至眺虚岩
作者：李孙宸
朝代：明

芙蓉万仞削云浮，峡水回看一线流。灵鹫飞来仍下界，仙猿归去杳丹邱。振衣两腋罡风举，纵步双眸浩劫收。莫道空门千虑息，尚馀探胜兴难酬。
登麻姑台
作者：李孙宸
朝代：明

杖藜随意出花间，散步麻姑百丈潭。潭上琪花与瑶草，一一金光映客颜。云舆凤辇不可即，空听天风落佩环。手自揖麻姑，长笑振衣起东望。蓬莱浅且清，阅世沧桑聊复尔。我生安敢望神仙，野性由来厌俗缘。此曾登临何地复何日，只见秋山历历楼台白玉淩苍烟。四十劳生虚自度，到此不觉心茫然。须臾红日已西昃，览眺徘徊重叹息。四大此身何所归，安得淩风就双翼。神楼灵散若可逢，长与人间辞谷食。
白云洞
作者：李孙宸
朝代：明

坠危意几疲，遘奇情乍适。所遘非一态，风日饶异色。登陟未忍竟，徬徨坐水石。冥搜意转增，乃穷神怪极。木末度孤亭，穿云及山眷。蒙泉有妙理，泠泠分崖滴。万丈长虹垂，阴岩寒气逼。穴石流逾驶，泛觞界为席。念奢希遍收，耳目时若失。彼美应有托，予来乃无得。日夕逐侣归，徘徊意不释。
白云谣
作者：李孙宸
朝代：明

白云西垂，罡风在耳。东土悠远，陵谷间之。将子复来，桃熟为期。
白头吟
作者：李孙宸
朝代：明

昔者凤求凰，翱翔归故乡。今者呼凤凰，颉颃乃无常。新人枝上花，旧人花落枝。花落无再好，枝是旧花枝。与君久当炉，梳头不对镜。君心有改移，开镜始自省。君家绿绮琴，可以扬清音。今朝弹一曲，一弦觉一心。不见昨流水，今朝流水是。愿得新人欢，无如旧人弃。竹竿何袅袅，鱼尾何筛筛。锦江西下水，一去何时归。
白广文举子
作者：李孙宸
朝代：明

谁言毡独冷，又见凤毛奇。绛帐谈经日，明珠入掌时。鳣堂惬熊梦，芹舍长兰枝。未论阿罗好，先传白傅诗。
白纻舞歌 其一 二首
作者：李孙宸
朝代：明
体裁：乐府曲辞

吴宫初制白纻衣，轻如薄雾色如脂。遗赠佳人称体宜，舞袖未举烟云霏。凝睇流盼光容仪，掌上轻盈态欲欹。应节投袂不自知，腾空绝迹纷陆离。舞馀抗身自矜奇，四座咄咄鬼神疑。春心挑荡君好持，为君更酌金羽卮。
白纻舞歌 其二 二首
作者：李孙宸
朝代：明
体裁：乐府曲辞

春阳明媚风花香，君王无事永歌昌。馆娃趋步响瑶珰，徵歌按拍杂笙簧。逸态徐舒回鸾凰，将行复引声为长。中曲再变听不遑，流风回雪乃无常。鸣丝奋肉满中堂，颓然放体任纵横。万岁千秋乐未央，愿君蹋歌及年光。
白纻舞歌·二首
作者：李孙宸
朝代：明

吴宫初制白纻衣，轻如薄雾色如脂。遗赠佳人称体宜，舞袖未举烟云霏。凝睇流盼光容仪，掌上轻盈态欲欹。应节投袂不自知，腾空绝迹纷陆离。舞馀抗身自矜奇，四座咄咄鬼神疑。春心挑荡君好持，为君更酌金羽卮。春阳明媚风花香，君王无事永歌昌。馆娃趋步响瑶珰，徵歌按拍杂笙簧。逸态徐舒回鸾凰，将行复引声为长。中曲再变听不遑，流风回雪乃无常。鸣丝奋肉满中堂，颓然放体任纵横。万岁千秋乐未央，愿君蹋歌及年光。
白莲池
作者：李孙宸
朝代：明

麻姑仙去后，曾此驻云车。漾月长悬镜，澄潭不见花。蓬莱几清浅，古洞自年华。箫管商风发，犹疑下蔡家。
白鹦鹉为方伯情赋
作者：李孙宸
朝代：明

鹦鹉西来自垄坁，西山霜霰若为姿。尊前最忆祢衡赋，洲畔空传李白诗。学语共怜多慧质，垂头如亦解愁思。雪衣旧羡莲花舌，明月珠宫何处期。
白鹿洞
作者：李孙宸
朝代：明

胜地扳跻亦胜缘，宫墙遥在白云边。斯文何代开榛莽，日月千秋见讲筵。绝壑奔流虹自偃，经春芳草鹿犹眠。临风不尽怀贤恨，松籁萧萧起暮天。
白鹿洞怀古
作者：李孙宸
朝代：明

昔贤倡道地，形胜表西南。云影晴临席，天光净照潭。遗风被逢掖，雅会盍朋簪。千古鸢鱼意，悠悠未许谈。
皖城舟中立春
作者：李孙宸
朝代：明

滞留怜雨雪，道路喜逢春。湖海扁舟日，乡园万里人。尊盘随俗赏，梅柳上枝新。渐觉风光好，莺花望紫宸。
相逢行
作者：李孙宸
朝代：明

相逢狭道上，狭道不容鞭。不知何年少，驱马气翩翩。问君家远近，乃在城南隅。翠幕垂珠箔，白玉砌庭除。华堂锦瑟张，次第奏名姝。庭前长玉树，芳香四序敷。兄弟两三人，奕叶承华腴。伯子殿中郎，仲子列金吾。小子薄宦职，任侠倾国都。五日一休沐，观者溢路衢。入门开绮筵，珠履三千馀。大妇织绮缟，中妇织流苏。小妇尚骄小，临妆理粉朱。大人且陶陶，安坐为欢娱。
睡佛寺
作者：李孙宸
朝代：明

娑罗佛前树，闻已阅齐梁。为问千灯接，何如一睡长。坛虚无讲席，殿老不焚香。兴废休关感，吾生总梦场。
短歌行
作者：李孙宸
朝代：明

嘉宾在堂，旨酒盈觞。何以乐之，鼓瑟吹簧。衣不如新，乃有布素。子有新人，莫忘其故。高高者天，明明者月。忧心殷殷，不可以说。鸣鹤在阴，其子和之。有美一人，寤寐求之。鸟乐同材，鱼乐同渊。与子交亲，可以年年。
石洞
作者：李孙宸
朝代：明

洞源一何奇，夹灵露其骨。莫漫叱成羊，且留坐山月。
石门留别五弟
作者：李孙宸
朝代：明

归来姜被正依依，惜别珠江又落晖。自笑味同鸡肋恋，却令人异雁行归。诗中梦草愁俱远，客里看云泪易挥。豫约他年春酒熟，劝酬相待未相违。
石门留示珍奇两儿
作者：李孙宸
朝代：明

汝父南归岁五新，汝仍黄吻未成人。官怜薄禄耕难代，架有残编业岂贫。匹马渐销庾岭雪，双龙遥指帝城春。疏慵报国非吾事，谁为联翩起后尘。
碧云寺
作者：李孙宸
朝代：明

迥合千峰紫翠环，石林云气有无间。娑罗种就原非树，灵鹫飞来别作山。雨过瑶坛春寂寂，云归石洞水潺潺。谁知朝市缁尘侣，竹院能投此日閒。
碧玉洞
作者：李孙宸
朝代：明

幻窅通一鏬，混沌辟何年。目贪神怪观，刺衣下层巅。猿缘矜巧捷，鼓壮若无先。疲足毕欹险，骇目忽洞天。石门长不关，浮梁架蜿蜓。纳云俨奇搆，选石漾清涟。仰视激飞湍，万仞泻溅溅。映日金膏闪，晴檐霏雨烟。泠泠时中赏，瀰瀰使众怜。天乐俨？谹，奚必竹与纮。胜纷目屡换，神往虑亦迁。安得长兹游，身世两相捐。
碧玉洞
作者：李孙宸
朝代：明
体裁：古风

幻窅通一鏬，混沌辟何年。目贪神怪观，刺衣下层巅。猿缘矜巧捷，鼓壮若无先。疲足毕欹险，骇目忽洞天。石门长不关，浮梁架蜿蜓。纳云俨奇搆，选石漾清涟。仰视激飞湍，万仞泻溅溅。映日金膏闪，晴檐霏雨烟。泠泠时中赏，瀰瀰使众怜。天乐俨�谹，奚必竹与纮。胜纷目屡换，神往虑亦迁。安得长兹游，身世两相捐。
磨盘山道中
作者：李孙宸
朝代：明

晚过盘山望，悠然寄远心。云阴移断壑，牧唱下高岑。倦马仍寻路，饥乌未返林。低回叹华发，多向此中侵。
禁林春望
作者：李孙宸
朝代：明

禁城开晓望，曙色乱晴阴。柳暗春藏陌，花明暖到林。条风翻戏蝶，淑景动鸣禽。最是宸游地，春来雨露深。上苑春光早，登台望杳然。有花皆笑日，无柳不含烟。绮陌莺初啭，金河雁未旋。阳和均万户，长与奉尧天。
禁林春望·其一
作者：李孙宸
朝代：明

禁城开晓望，曙色乱晴阴。柳暗春藏陌，花明暖到林。条风翻戏蝶，淑景动鸣禽。最是宸游地，春来雨露深。
禁林春望·其二
作者：李孙宸
朝代：明

上苑春光早，登台望杳然。有花皆笑日，无柳不含烟。绮陌莺初啭，金河雁未旋。阳和均万户，长与奉尧天。
秋夜戴公纶见过以雨中山果落灯下草虫鸣为韵各赋十绝
作者：李孙宸
朝代：明

尊酒为君开，醉来忘去住。清夜对床眠，梦残蕉叶雨。不分镜中鬓，持向问秋风。何事烟霞客，年年世网中。高楼明月夜，咫尺望三山。不奈凉秋色，乘风欲往还。与君话无生，嗒然丧其我。静作礼空王，何处證因果。高桂发秋花，馀香入山阁。夜静凉风吹，纷纷和露落。前山对北牖，山寺隐疏灯。乘夜吾能往，应逢出世僧。贫病物情疏，送迎日渐寡。避世枕从高，逢君榻且下。尘中不可居，何似远游好。便欲淩风飞，乘秋拾朱草。凉风一夕至，四壁响鸣虫。不知金井上，几叶落梧桐。匣中有宝剑，风雨夜悲鸣。双龙君但识，会见起丰城。
秋夜戴公纶见过以雨中山果落灯下草虫鸣为韵各赋十绝·其一
作者：李孙宸
朝代：明

尊酒为君开，醉来忘去住。清夜对床眠，梦残蕉叶雨。
秋夜戴公纶见过以雨中山果落灯下草虫鸣为韵各赋十绝·其七
作者：李孙宸
朝代：明

贫病物情疏，送迎日渐寡。避世枕从高，逢君榻且下。
秋夜戴公纶见过以雨中山果落灯下草虫鸣为韵各赋十绝·其三
作者：李孙宸
朝代：明

高楼明月夜，咫尺望三山。不奈凉秋色，乘风欲往还。
秋夜戴公纶见过以雨中山果落灯下草虫鸣为韵各赋十绝·其九
作者：李孙宸
朝代：明

凉风一夕至，四壁响鸣虫。不知金井上，几叶落梧桐。
秋夜戴公纶见过以雨中山果落灯下草虫鸣为韵各赋十绝·其二
作者：李孙宸
朝代：明

不分镜中鬓，持向问秋风。何事烟霞客，年年世网中。
秋夜戴公纶见过以雨中山果落灯下草虫鸣为韵各赋十绝·其五
作者：李孙宸
朝代：明

高桂发秋花，馀香入山阁。夜静凉风吹，纷纷和露落。
秋夜戴公纶见过以雨中山果落灯下草虫鸣为韵各赋十绝·其八
作者：李孙宸
朝代：明

尘中不可居，何似远游好。便欲淩风飞，乘秋拾朱草。
秋夜戴公纶见过以雨中山果落灯下草虫鸣为韵各赋十绝·其六
作者：李孙宸
朝代：明

前山对北牖，山寺隐疏灯。乘夜吾能往，应逢出世僧。
秋夜戴公纶见过以雨中山果落灯下草虫鸣为韵各赋十绝·其十
作者：李孙宸
朝代：明

匣中有宝剑，风雨夜悲鸣。双龙君但识，会见起丰城。
秋夜戴公纶见过以雨中山果落灯下草虫鸣为韵各赋十绝·其四
作者：李孙宸
朝代：明

与君话无生，嗒然丧其我。静作礼空王，何处證因果。
秋夜梦游一寺得一首醒来失记第五六句因补成之
作者：李孙宸
朝代：明

一入空门静，泠然出世情。山猫眠暖日，野犬吠秋声。败衲将云补，疏钟杂涧鸣。欲儗庞居士，悠悠老未成。
秋夜雨后月色太佳中夜起坐漫成二律
作者：李孙宸
朝代：明

有怀中夜起，凉月正当帘。展卷情俱懒，焚香手自拈。云疏桂影落，风劲竹声添。幽意无人解，披衣自绕檐。淋漓一雨后，片月洗逾鲜。懒性虽慵起，清辉耐可怜。酒难孤影对，茗倩小僮煎。谁悟尘嚣里，须眉一病禅。
秋夜雨后月色太佳中夜起坐漫成二律·其一
作者：李孙宸
朝代：明

有怀中夜起，凉月正当帘。展卷情俱懒，焚香手自拈。云疏桂影落，风劲竹声添。幽意无人解，披衣自绕檐。
秋夜雨后月色太佳中夜起坐漫成二律·其二
作者：李孙宸
朝代：明

淋漓一雨后，片月洗逾鲜。懒性虽慵起，清辉耐可怜。酒难孤影对，茗倩小僮煎。谁悟尘嚣里，须眉一病禅。
秋怀八首
作者：李孙宸
朝代：明

枫林一叶下微凉，银汉无云薄有霜。边塞不曾来白雁，乡园何处望清光。丛丛桂树宁招隐，采采篱花独举觞。旧日交游鱼素隔，蒹葭劳咏水中央。岭南灵迹千年在，凭吊秋来思转劳。穗石烟霞埋井里，越王台殿没蓬蒿。山中瑶草年年长，海上珠光夜夜高。虹涧鹤台俱杳漠，不禁蓬鬓两萧骚。供奉承恩十二年，三朝真愧报埃涓。鼎湖两泣遗弓堕，阊阖重看讲席悬。白雉自通南越贡，雕弧谁靖玉关烟。江湖未是瞻天远，翘首清光北斗边。今皇御极展周亲，玉节亲颁遣侍臣。雨雪残年驱四牡，关山归路阅三春。太行几叱王遵驭，南国还思张翰莼。卧病复当摇落候，可能吟望不沾巾。蓬莱宫阙压云鳌，仙掌双承晓露高。帘对西山来爽气，光涵东海自波涛。星河夜色悲团扇，砧杵秋声动尺刀。极目浮云多蔽日，长安不见客心劳。关河百二控神京，谁遣当关有横行。徒使至尊思猛士，不闻年少请长缨。纶扉上相仍敷阃，属国元戎未解兵。最是防秋宵旰急，可容官府釜镉成。内苑霜清鳷鹊寒，三秋桂树露漙漙。虹光久望前星耀，虎旅犹闻侍卫欢。万里风云连凤阙，几人湖海稳渔竿。幽居已断京华梦，何处飞鸿送羽翰。瑟瑟西风乱壑哀，秋来门巷锁苍苔。床疑杨子书长满，径似陶潜菊自开。几树蝉鸣朝露冷，千山鸟带夕阳回。著书未少名山在，病卧堪怜万虑灰。
秋怀八首·其一
作者：李孙宸
朝代：明

枫林一叶下微凉，银汉无云薄有霜。边塞不曾来白雁，乡园何处望清光。丛丛桂树宁招隐，采采篱花独举觞。旧日交游鱼素隔，蒹葭劳咏水中央。
秋怀八首·其七
作者：李孙宸
朝代：明

内苑霜清鳷鹊寒，三秋桂树露漙漙。虹光久望前星耀，虎旅犹闻侍卫欢。万里风云连凤阙，几人湖海稳渔竿。幽居已断京华梦，何处飞鸿送羽翰。
秋怀八首·其三
作者：李孙宸
朝代：明

供奉承恩十二年，三朝真愧报埃涓。鼎湖两泣遗弓堕，阊阖重看讲席悬。白雉自通南越贡，雕弧谁靖玉关烟。江湖未是瞻天远，翘首清光北斗边。
秋怀八首·其二
作者：李孙宸
朝代：明

岭南灵迹千年在，凭吊秋来思转劳。穗石烟霞埋井里，越王台殿没蓬蒿。山中瑶草年年长，海上珠光夜夜高。虹涧鹤台俱杳漠，不禁蓬鬓两萧骚。
秋怀八首·其五
作者：李孙宸
朝代：明

蓬莱宫阙压云鳌，仙掌双承晓露高。帘对西山来爽气，光涵东海自波涛。星河夜色悲团扇，砧杵秋声动尺刀。极目浮云多蔽日，长安不见客心劳。
秋怀八首·其八
作者：李孙宸
朝代：明

瑟瑟西风乱壑哀，秋来门巷锁苍苔。床疑杨子书长满，径似陶潜菊自开。几树蝉鸣朝露冷，千山鸟带夕阳回。著书未少名山在，病卧堪怜万虑灰。
秋怀八首·其六
作者：李孙宸
朝代：明

关河百二控神京，谁遣当关有横行。徒使至尊思猛士，不闻年少请长缨。纶扉上相仍敷阃，属国元戎未解兵。最是防秋宵旰急，可容官府釜镉成。
秋怀八首·其四
作者：李孙宸
朝代：明

今皇御极展周亲，玉节亲颁遣侍臣。雨雪残年驱四牡，关山归路阅三春。太行几叱王遵驭，南国还思张翰莼。卧病复当摇落候，可能吟望不沾巾。
秋日伍国开有开定国侄过赏五丫兰
作者：李孙宸
朝代：明

开关迎二仲，始觉秋声回。落日丛兰里，奇花故故开。无人涉湘去，有客援琴来。不作留连赏，零霜恐易催。九畹传幽况，湘皋夙擅名。几闻开五颖，还得共孤茎。浥露金光细，摇风朵佩轻。美人应采撷，投赠不胜情。
秋日伍国开有开定国侄过赏五丫兰·其一
作者：李孙宸
朝代：明

开关迎二仲，始觉秋声回。落日丛兰里，奇花故故开。无人涉湘去，有客援琴来。不作留连赏，零霜恐易催。
秋日伍国开有开定国侄过赏五丫兰·其二
作者：李孙宸
朝代：明

九畹传幽况，湘皋夙擅名。几闻开五颖，还得共孤茎。浥露金光细，摇风朵佩轻。美人应采撷，投赠不胜情。
秋日园居漫兴
作者：李孙宸
朝代：明

半亩为园傍涧阿，楼成隙地已无多。数丛兰草数丛竹，拚得幽情付薜萝。尊开时傍竹间亭，秋色宜人酒易醒。最爱门前新水绿，半溪凉月半溪星。幽栖岁月借疏慵，鸡黍邻翁问过从。最是清时宽吏隐，野人丘壑渐相容。平生少近竹和丝，何事清音山水期。閒听黄鹂携斗酒，露蝉还咽最高枝。长夏高眠过日中，懒魔不改阅秋风。才便一觉羲皇足，晚饭中厨送小童。少出经时事事真，倦眠饥食足閒身。从他剥啄休相管，世法应饶世外人。性耽畜画更藏书，购尽奚囊几架馀。何似秋风到庭树，萧然四壁领清虚。文字魔缠病后身，欲将绮语忏前因。纵然未断情痴语，懒学金华殿里人。散步楼头日易西，彩云东去化晴霓。开怀天宇瞻高朗，忽见星河压屋低。案上兼翻两藏经，教分末学听徒荧。倘能领悟西来意，宁碍东行紫气停。种得盘中五颖芝，千葩万蕊枉矜奇。秋光正好流连赏，零露凋残已不支。莫向飘零怨早秋，衰荣天意总难谋。霞城云树看如洗，不碍澄空一镜收。门对清流日夜潺，风吹柴户不成关。井梧落尽无人到，惟见藤花点地斑。灯残香烬漏声催，漫展离骚读几回。月出乌惊林叶响，却疑花外有人来。楼上天街接汉长，交疏明月足秋光。从他第宅矜歌舞，自领烟霞作道场。一自逃虚远世尘，影形相问更无邻。道人未是耽枯寂，夜夜翻经礼列真。微禄何曾买薄田，支吾八口度流年。笑来未断谋生事，时有人酬谀墓钱。清磬朝来扣几声，皈心趺坐理残经。顶巢膝灌原吾事，懒扫从教叶满庭。几秋燕市忆尘踪，仆仆黄砂马上逢。何似小楼清梦后，满天明月在高松。金门一别两年馀，云路亲知问讯疏。却笑嵇生虚道懒，绝交何用更裁书。
秋日园居漫兴·其一
作者：李孙宸
朝代：明

半亩为园傍涧阿，楼成隙地已无多。数丛兰草数丛竹，拚得幽情付薜萝。
秋日园居漫兴·其七
作者：李孙宸
朝代：明

性耽畜画更藏书，购尽奚囊几架馀。何似秋风到庭树，萧然四壁领清虚。
秋日园居漫兴·其三
作者：李孙宸
朝代：明

幽栖岁月借疏慵，鸡黍邻翁问过从。最是清时宽吏隐，野人丘壑渐相容。
秋日园居漫兴·其九
作者：李孙宸
朝代：明

散步楼头日易西，彩云东去化晴霓。开怀天宇瞻高朗，忽见星河压屋低。
秋日园居漫兴·其二
作者：李孙宸
朝代：明

尊开时傍竹间亭，秋色宜人酒易醒。最爱门前新水绿，半溪凉月半溪星。
秋日园居漫兴·其二十
作者：李孙宸
朝代：明

金门一别两年馀，云路亲知问讯疏。却笑嵇生虚道懒，绝交何用更裁书。
秋日园居漫兴·其五
作者：李孙宸
朝代：明

长夏高眠过日中，懒魔不改阅秋风。才便一觉羲皇足，晚饭中厨送小童。
秋日园居漫兴·其八
作者：李孙宸
朝代：明

文字魔缠病后身，欲将绮语忏前因。纵然未断情痴语，懒学金华殿里人。
秋日园居漫兴·其六
作者：李孙宸
朝代：明

少出经时事事真，倦眠饥食足閒身。从他剥啄休相管，世法应饶世外人。
秋日园居漫兴·其十
作者：李孙宸
朝代：明

案上兼翻两藏经，教分末学听徒荧。倘能领悟西来意，宁碍东行紫气停。
秋日园居漫兴·其十一
作者：李孙宸
朝代：明

种得盘中五颖芝，千葩万蕊枉矜奇。秋光正好流连赏，零露凋残已不支。
秋日园居漫兴·其十七
作者：李孙宸
朝代：明

微禄何曾买薄田，支吾八口度流年。笑来未断谋生事，时有人酬谀墓钱。
秋日园居漫兴·其十三
作者：李孙宸
朝代：明

门对清流日夜潺，风吹柴户不成关。井梧落尽无人到，惟见藤花点地斑。
秋日园居漫兴·其十九
作者：李孙宸
朝代：明

几秋燕市忆尘踪，仆仆黄砂马上逢。何似小楼清梦后，满天明月在高松。
秋日园居漫兴·其十二
作者：李孙宸
朝代：明

莫向飘零怨早秋，衰荣天意总难谋。霞城云树看如洗，不碍澄空一镜收。
秋日园居漫兴·其十五
作者：李孙宸
朝代：明

楼上天街接汉长，交疏明月足秋光。从他第宅矜歌舞，自领烟霞作道场。
秋日园居漫兴·其十八
作者：李孙宸
朝代：明

清磬朝来扣几声，皈心趺坐理残经。顶巢膝灌原吾事，懒扫从教叶满庭。
秋日园居漫兴·其十六
作者：李孙宸
朝代：明

一自逃虚远世尘，影形相问更无邻。道人未是耽枯寂，夜夜翻经礼列真。
秋日园居漫兴·其十四
作者：李孙宸
朝代：明

灯残香烬漏声催，漫展离骚读几回。月出乌惊林叶响，却疑花外有人来。
秋日园居漫兴·其四
作者：李孙宸
朝代：明

平生少近竹和丝，何事清音山水期。閒听黄鹂携斗酒，露蝉还咽最高枝。
秋杪再同诸子登落霞峰醉中赠有开
作者：李孙宸
朝代：明

未尽登高兴，重来结伴游。江山仍旧识，寒意改深秋。席地妨樵径，扳花作酒筹。醉忘归路远，还为夕阳留。
秋杪同邓伯乔郑宗礼集赵丕振园亭
作者：李孙宸
朝代：明

选地为园小结庐，一邱亦自足樵渔。久缘意气同开社，岂为漂零赋卜居。丛竹渐含霜色冷，残荷犹傍晚凉舒。秋光容易留欢赏，宁遣高阳雅会虚。
秋闺
作者：李孙宸
朝代：明

金风披拂绣罗裳，吹我相思到异乡。不见铁衣辞雁塞，仍闻鼙鼓戍渔阳。合欢裛露开盈砌，促织惊寒鸣近床。最怪流黄机上月，秋来偏照瓦鸳鸯。
秋风词
作者：李孙宸
朝代：明

秋风生兮白露霏，百卉萎落兮玄鸟归。采有兰兮佩有香，遗美人兮隔汾阳。击鼍鼓兮美遨游，挟飞龙兮横中流。饮宴张兮乐未休，憾慨系兮转烦忧，盛年不再兮哪可留。
立冬日寓羊城黎君选何赞侯陶摇光傅贞父彭伯时戴安仲同区启图区叔永诸子携酒见过
作者：李孙宸
朝代：明

客舍怜岑寂，多君问字情。秋光失落日，朔气入初更。对酒露狂态，论诗狎主盟。旧游与新好，兹会亦平生。
立春前一日韩太史绪仲何进士卜熙黎山人不回过寓赏梅
作者：李孙宸
朝代：明

东风吹暖腊梅知，索笑巡檐得几枝。春色共怜京国早，芳华犹比故园迟。含情易入仙郎梦，赠远长违驿使期。浊酒清灯聊此夜，催残寒雪又花时。
立春后二日尝新酒贻诸同社
作者：李孙宸
朝代：明

晓看风物媚吾庐，又觉春回两日馀。迁树莺雏犹怯啭，傍檐桃蕊已纷舒。惊心岁月劳劳过，屈指交游事事虚。赖是槽床新酿熟，可能相过共踟躇。
立春日述怀
作者：李孙宸
朝代：明

一啸风尘三十过，浮生踪迹竟如何。已知幻世同蕉鹿，且拚幽怀洽薜萝。身贱故应人共弃，门荒兼少雀堪罗。今朝得荐春盘酒，醉倩阳春发浩歌。
立秋先一日同韩寅仲苏汝载罗敦翰集樊孟泰署分赋
作者：李孙宸
朝代：明

留滞京华久，惊心一叶风。莼鲈乡思远，尊酒故人同。习懒时名减，谈高夜色空。惟应同调者，杯底日过从。
端阳后二日同黄士明韩绪仲二先生饮谢大行宅
作者：李孙宸
朝代：明

落落乡心岁月徂，天涯犹得话枌榆。杯怜过节仍烹艾，时为谈兵懒佩符。云拥边尘黄不极，雨馀庭草绿初铺。凭君共洒忧时泪，未儗湘潭屈左徒。
答伍国开雨中见怀之作
作者：李孙宸
朝代：明

量晴空日日，一雨竟连绵。听处难为夜，愁深况近年。知君事幽对，闭户有閒缘。武陵归计好，莫为世人传。世事屏居断，淋漓亦快人。所怜陇头树，易负杯中春。独立望空外，同声限比邻。冲坭来锦字，一倍见情亲。小楼依密树，烟雾昼冥迷。雨叶晴时落，风枝梦里凄。无由恣欢赏，聊以托幽栖。乘兴何言远，门前有剡溪。
答伍国开雨中见怀之作·其一
作者：李孙宸
朝代：明

量晴空日日，一雨竟连绵。听处难为夜，愁深况近年。知君事幽对，闭户有閒缘。武陵归计好，莫为世人传。
答伍国开雨中见怀之作·其三
作者：李孙宸
朝代：明

小楼依密树，烟雾昼冥迷。雨叶晴时落，风枝梦里凄。无由恣欢赏，聊以托幽栖。乘兴何言远，门前有剡溪。
答伍国开雨中见怀之作·其二
作者：李孙宸
朝代：明

世事屏居断，淋漓亦快人。所怜陇头树，易负杯中春。独立望空外，同声限比邻。冲坭来锦字，一倍见情亲。
答何凝生
作者：李孙宸
朝代：明

紫芝犹未挹，题赠两缄情。不负韦贤业，居然水部名。临风怀玉举，掷地作金声。三复新编好，令人畏后生。
答公纶襄武二子石门舟中见怀
作者：李孙宸
朝代：明

风生江上雁行斜，高枕怀人思未涯。兴儗山阴飞夜雪，梦悬东阁赋梅花。风尘不定孤蓬迹，岁月还伤两鬓华。酒态诗情俱好在，莫教轻负故罗葩。
答周玉绳见寄
作者：李孙宸
朝代：明

书来字字见襟期，尚忆藜灯共署时。敢向宦情论寂寞，所怜踪迹有参差。秋风落木愁俱远，水国听鸿梦每迟。见说出山心自懒，烟霞痼疾赖君医。自乞閒身去帝乡，别君几度易星霜。幸从春水烹鱼腹，怕向秋风数雁行。经岁懒无朝省梦，六时翻尽法华香。灰心未遣情痴断，极目三江练影长。
答周玉绳见寄·其一
作者：李孙宸
朝代：明

书来字字见襟期，尚忆藜灯共署时。敢向宦情论寂寞，所怜踪迹有参差。秋风落木愁俱远，水国听鸿梦每迟。见说出山心自懒，烟霞痼疾赖君医。
答周玉绳见寄·其二
作者：李孙宸
朝代：明

自乞閒身去帝乡，别君几度易星霜。幸从春水烹鱼腹，怕向秋风数雁行。经岁懒无朝省梦，六时翻尽法华香。灰心未遣情痴断，极目三江练影长。
答欧子建
作者：李孙宸
朝代：明

大隐虚论在市朝，疏慵终自恋渔樵。乱馀朋旧书缄泪，别后生涯鹿覆蕉。病色已闻七发起，空斋犹拥百城饶。著书好就名山业，期尔淩云献九霄。
答欧子建马元伯黄逢永诸同社见寄
作者：李孙宸
朝代：明

宦迹频年总路歧，缄题千里赠江篱。谁怜蒋阜重来客，未就陶家归去词。马策不堪疲远道，鸟巢原自恋南枝。江鸿正值秋风好，矫首青冥振羽仪。
答欧子建马元伯黄逢永诸同社见寄
作者：李孙宸
朝代：明
体裁：七言律诗

宦迹频年总路歧，缄题千里赠江蓠。谁怜蒋阜重来客，未就陶家归去词。马策不堪疲远道，鸟巢原自恋南枝。江鸿正值秋风好，矫首青冥振羽仪。
答欧经季丈人见寄
作者：李孙宸
朝代：明

岁晏风尘短日过，乍传双鲤到沧波。名高硕果风流在，交忆妃兰岁月多。海上渔竿閒独往，枕中鸿宝秘如何。从君愿乞还丹术，懒赋金门避世歌。
答谢西粤宪副邓存宇先生
作者：李孙宸
朝代：明

西来书劄慰寒温，感激空馀涕泪痕。人向夷门身未老，歌翻易水剑犹存。新贻杂佩江篱结，旧种甘棠雨露繁。国士肝肠吾欲写，春风桃李自无言。
答韩绪仲先生罗浮书问
作者：李孙宸
朝代：明

相思三载托瑶华，复喜春鸿到海涯。人忆玉皇香案吏，书传蓬岛列仙家。二毛欲儗安仁赋，九转谁逢葛令砂。闻道罗浮近得长，不禁清梦逐飞霞。
答黎有道
作者：李孙宸
朝代：明

岭外论文自昔时，十年踪迹各天涯。青山旧业应怜我，白雪新篇好和谁。岁月易销燕市梦，烟霞犹负秣陵期。道傍肯信无知己，明月投来光陆离。
米仲诏光禄柬来称园花盛开以卧病不能往赏命围丁以海棠红藜花枝见贻予适与乡友小饮斋中因赋
作者：李孙宸
朝代：明

闻君春卧懒窥园，余亦经时隔款存。忽倩花神贻锦字，侣传清笑到芳尊。宾朋未改枝头赏，蜂蝶犹迷折后魂。自是昌州香色并，无劳仙谱杂兰荪。籍隶东皇是素姬，新装别出半酡时。垂垂未散风前粉，澹澹初匀雨后脂。折向名园春乍泄，簪来衰鬓帽从欹。莫愁白燕径相讶，醉里芳魂恋转痴。
米仲诏光禄柬来称园花盛开以卧病不能往赏命围丁以海棠红藜花枝见贻予适与乡友小饮斋中因赋·其一
作者：李孙宸
朝代：明

闻君春卧懒窥园，余亦经时隔款存。忽倩花神贻锦字，侣传清笑到芳尊。宾朋未改枝头赏，蜂蝶犹迷折后魂。自是昌州香色并，无劳仙谱杂兰荪。
米仲诏光禄柬来称园花盛开以卧病不能往赏命围丁以海棠红藜花枝见贻予适与乡友小饮斋中因赋·其二
作者：李孙宸
朝代：明

籍隶东皇是素姬，新装别出半酡时。垂垂未散风前粉，澹澹初匀雨后脂。折向名园春乍泄，簪来衰鬓帽从欹。莫愁白燕径相讶，醉里芳魂恋转痴。
经沛县
作者：李孙宸
朝代：明

排空淹浊浪，四望失田畴。国似依龙子，人疑住蜃楼。歌风遗迹没，逐鹿莽烟收。今古战场地，漂沦劫未休。几夜怜淫雨，河流益渺漫。鱼龙游第宅，舟楫出林峦。禾黍平畴尽，人烟野戍寒。差便征客艇，天上坐同看。
经沛县·其一
作者：李孙宸
朝代：明

排空淹浊浪，四望失田畴。国似依龙子，人疑住蜃楼。歌风遗迹没，逐鹿莽烟收。今古战场地，漂沦劫未休。
经沛县·其二
作者：李孙宸
朝代：明

几夜怜淫雨，河流益渺漫。鱼龙游第宅，舟楫出林峦。禾黍平畴尽，人烟野戍寒。差便征客艇，天上坐同看。
经筵赐宴恭纪
作者：李孙宸
朝代：明

天开阊阖敞经筵，宴赐亲劳天语宣。龙衮飘香分袖里，凤楼飞翠落尊前。春归御苑消残雪，日晃金铺动曙烟。多少夔龙歌在藻，小臣还赋伐檀篇。
经豫让祠
作者：李孙宸
朝代：明

于役西来一驻轩，荒藤颓瓦古祠存。请衣不尽英雄恨，伏剑聊酬国士恩。桥畔残碑馀旧迹，城头疏雨后黄昏。寄言墨客经行者，莫漫阳秋负烈魂。
结客少年场
作者：李孙宸
朝代：明

驽骀恋皂栈，骐骥怀鞭弭。丈夫志四方，那能牖下死。羞食五侯鲭，宁倒七贵屣。一片热肠肝，所重酬知己。宝剑千金装，解赠不留视。杀人睚眦间，腥血染刀几。一朝赴国难，捐躯以自矢。朝出蓟门城，夕斫单于垒。荡寇指顾间，无烦折尺箠。功成解铁衣，伏阙报天子。鹊印不愿垂，受赏乃所耻。愿戴边胡缨，遨游贵戚里。叱吒风云生，金貂供役使。
罗浮杂咏
作者：李孙宸
朝代：明

罗山奠南岳，高高与云齐。浮来有灵迹，托体合蓬莱。上界无垢尘，中阪分丹荑。脩炼诸仙人，飙车白日驰。我无化龙杖，安能登云梯。长歌聊采芝，眩然心已迷。久矣困物役，兹焉出人寰。数日住兹山，俨在蓬瀛间。虽复费登陟，不碍幽意閒。朝竞樵采往，暮伴牛羊还。归洞不闭门，夜听流水潺。飞云高际天，上有两石楼。大小遥相望，宫阙与云浮。鸾驭倏飘举，恍见烟客游。杖策一振衣，俯视淩沧洲。神州与赤县，何乃不盈坏。凤凰浴西谷，文彩何相鲜。五色承云气，饮食常自然。在昔圣人出，尔乃鸣岐山。千载览德辉，会当复来还。昔日稚川子，勾漏远求丹。大药不误人，九还得驻颜。荣途信自膻，中怀非所安。薤露望晨晞，那能复盘桓。大运一以去，临期但长叹。行行御凉风，乃过铁桥西。落照映彩霞，石梁跨虹霓。我欲往从之，烟雾急以迷。安得徒步女，携手驾云螭。长怀采药人，日暮当何归。灵乳漱云根，奔流百道咽。悬泻垂珠帘，激飞纷玉屑。叩斧更负铛，斸云煮山月。幽籁因风答，清商四垂发。一啜烦渴消，冷然中心悦。反步梅花村，徘徊意萧索。翠羽自喧喧，淡妆人己寂。玉女向余笑，皓齿启历历。蹇修时不来，怀思竟何益。凉风吹日夕，瑟瑟洞门阴。零霜彫百卉，菁华苦寒侵。我生无根荄，老至谁能任。羲和不可顿，已秋非复春。愿作淮海禽，变此朝露身。桂树生神湖，花开白于玉。不为寒风零，岂受膏雨沃。陋彼东园卉，繁葩何簇簇。润泽不可常，栽培有倾覆。卓哉世外姿，君子固所服。
罗浮杂咏·其一
作者：李孙宸
朝代：明

罗山奠南岳，高高与云齐。浮来有灵迹，托体合蓬莱。上界无垢尘，中阪分丹荑。脩炼诸仙人，飙车白日驰。我无化龙杖，安能登云梯。长歌聊采芝，眩然心已迷。
罗浮杂咏·其七
作者：李孙宸
朝代：明

灵乳漱云根，奔流百道咽。悬泻垂珠帘，激飞纷玉屑。叩斧更负铛，斸云煮山月。幽籁因风答，清商四垂发。一啜烦渴消，冷然中心悦。
罗浮杂咏·其三
作者：李孙宸
朝代：明

飞云高际天，上有两石楼。大小遥相望，宫阙与云浮。鸾驭倏飘举，恍见烟客游。杖策一振衣，俯视淩沧洲。神州与赤县，何乃不盈坏。
罗浮杂咏·其九
作者：李孙宸
朝代：明

凉风吹日夕，瑟瑟洞门阴。零霜彫百卉，菁华苦寒侵。我生无根荄，老至谁能任。羲和不可顿，已秋非复春。愿作淮海禽，变此朝露身。
罗浮杂咏·其二
作者：李孙宸
朝代：明

久矣困物役，兹焉出人寰。数日住兹山，俨在蓬瀛间。虽复费登陟，不碍幽意閒。朝竞樵采往，暮伴牛羊还。归洞不闭门，夜听流水潺。
罗浮杂咏·其五
作者：李孙宸
朝代：明

昔日稚川子，勾漏远求丹。大药不误人，九还得驻颜。荣途信自膻，中怀非所安。薤露望晨晞，那能复盘桓。大运一以去，临期但长叹。
罗浮杂咏·其八
作者：李孙宸
朝代：明

反步梅花村，徘徊意萧索。翠羽自喧喧，淡妆人己寂。玉女向余笑，皓齿启历历。蹇修时不来，怀思竟何益。
罗浮杂咏·其六
作者：李孙宸
朝代：明

行行御凉风，乃过铁桥西。落照映彩霞，石梁跨虹霓。我欲往从之，烟雾急以迷。安得徒步女，携手驾云螭。长怀采药人，日暮当何归。
罗浮杂咏·其十
作者：李孙宸
朝代：明

桂树生神湖，花开白于玉。不为寒风零，岂受膏雨沃。陋彼东园卉，繁葩何簇簇。润泽不可常，栽培有倾覆。卓哉世外姿，君子固所服。
罗浮杂咏·其四
作者：李孙宸
朝代：明

凤凰浴西谷，文彩何相鲜。五色承云气，饮食常自然。在昔圣人出，尔乃鸣岐山。千载览德辉，会当复来还。
罗浮杂咏十绝
作者：李孙宸
朝代：明

闻道金风长紫芝，乘秋来赴白云期。空山寂寂无消息，黄鹤天边何所之。蓬莱仙路铁桥通，汗漫行歌亦御风。呼吸每忧干帝座，不知身在世人中。葛仙祠后丹灶存，葛仙祠前黄叶繁。瑟瑟秋山何所见，白云明月对开尊。西风几度送琅璈，响遏行云云渐高。怪底霓裳天阙近，不知原是羽人操。卖酒田边卖酒家，种秫不酿酿松花。看山客到便供饮，白云持赠不须赊。上界峰头卧赤霞，秋深明月冷蒹葭。天风吹落霓裳曲，散作湖边桂树花。会仙桥上会群仙，黄麟白鹿守桥边。怪他放我冲筵几，叱去下耕芝草田。晓起山堂雨过时，羽人有约复来期。出门笑问采樵者，昨夜松苓长几枝。杖策虽忙意自閒，半凭烟霭半登山。归来不闭山中户，留送鸣泉竟夜潺。踏尽云霞上界开，天然奇石结楼台。世人不信仙家近，看我瑶京驭鹤回。
罗浮杂咏十绝·其一
作者：李孙宸
朝代：明

闻道金风长紫芝，乘秋来赴白云期。空山寂寂无消息，黄鹤天边何所之。
罗浮杂咏十绝·其七
作者：李孙宸
朝代：明

会仙桥上会群仙，黄麟白鹿守桥边。怪他放我冲筵几，叱去下耕芝草田。
罗浮杂咏十绝·其三
作者：李孙宸
朝代：明

葛仙祠后丹灶存，葛仙祠前黄叶繁。瑟瑟秋山何所见，白云明月对开尊。
罗浮杂咏十绝·其九
作者：李孙宸
朝代：明

杖策虽忙意自閒，半凭烟霭半登山。归来不闭山中户，留送鸣泉竟夜潺。
罗浮杂咏十绝·其二
作者：李孙宸
朝代：明

蓬莱仙路铁桥通，汗漫行歌亦御风。呼吸每忧干帝座，不知身在世人中。
罗浮杂咏十绝·其五
作者：李孙宸
朝代：明

卖酒田边卖酒家，种秫不酿酿松花。看山客到便供饮，白云持赠不须赊。
罗浮杂咏十绝·其八
作者：李孙宸
朝代：明

晓起山堂雨过时，羽人有约复来期。出门笑问采樵者，昨夜松苓长几枝。
罗浮杂咏十绝·其六
作者：李孙宸
朝代：明

上界峰头卧赤霞，秋深明月冷蒹葭。天风吹落霓裳曲，散作湖边桂树花。
罗浮杂咏十绝·其十
作者：李孙宸
朝代：明

踏尽云霞上界开，天然奇石结楼台。世人不信仙家近，看我瑶京驭鹤回。
罗浮杂咏十绝·其四
作者：李孙宸
朝代：明

西风几度送琅璈，响遏行云云渐高。怪底霓裳天阙近，不知原是羽人操。
罗萸江年兄以讲幄加恩东郊扈从归举第一子用姜箴胜韵赋贺
作者：李孙宸
朝代：明

晓扈双龙傍辇飞，归来熊梦惬红帏。凤毛有彩传丹穴，象简何人遗绿衣。袖里香携兰乍馥，掌中珠捧日同辉。无论仙果迟稐早，三美人间事正稀。
署中杂咏
作者：李孙宸
朝代：明

自窃蓬瀛籍，长违丘壑年。宦途虽险仄，冰署少攀缘。紬书迎牖旭，载笔傍炉烟。迂拙真可补，还谈碣石天。明时虽释褐，束带尚青袍。稍便趋迎少，兼无簿领劳。署连宫树密，坐对苑云高。自笑清华署，朝朝濡腐毫。青藜吹太乙，天禄有藏书。秘欲探鸿宝，讹难辨鲁鱼。文章惭卤莽，岁月感居诸。相过同心友，高言间起予。清华供奉署，寂寞草玄庐。簪绂吾何有，烟霞意未除。清池花覆槛，白昼鸟窥书。细捡囊中草，淩云愧不如。
署中杂咏·其一
作者：李孙宸
朝代：明

自窃蓬瀛籍，长违丘壑年。宦途虽险仄，冰署少攀缘。紬书迎牖旭，载笔傍炉烟。迂拙真可补，还谈碣石天。
署中杂咏·其三
作者：李孙宸
朝代：明

青藜吹太乙，天禄有藏书。秘欲探鸿宝，讹难辨鲁鱼。文章惭卤莽，岁月感居诸。相过同心友，高言间起予。
署中杂咏·其二
作者：李孙宸
朝代：明

明时虽释褐，束带尚青袍。稍便趋迎少，兼无簿领劳。署连宫树密，坐对苑云高。自笑清华署，朝朝濡腐毫。
署中杂咏·其四
作者：李孙宸
朝代：明

清华供奉署，寂寞草玄庐。簪绂吾何有，烟霞意未除。清池花覆槛，白昼鸟窥书。细捡囊中草，淩云愧不如。
署中闻莺
作者：李孙宸
朝代：明

雨后声犹涩，风前羽未调。上林春色好，逐伴学迁乔。玉署晴烟暖，花砖晓日迟。试啼还断续，幽意付谁知。藏叶身同柳，临风口学簧。间关求友意，珍重托东后。
署中闻莺·其一
作者：李孙宸
朝代：明

雨后声犹涩，风前羽未调。上林春色好，逐伴学迁乔。
署中闻莺·其三
作者：李孙宸
朝代：明

藏叶身同柳，临风口学簧。间关求友意，珍重托东后。
署中闻莺·其二
作者：李孙宸
朝代：明

玉署晴烟暖，花砖晓日迟。试啼还断续，幽意付谁知。
羊城病中七夕
作者：李孙宸
朝代：明

枕簟凉风入，他乡七夕秋。无朋问沽酒，独坐望牵牛。延想星河近，微吟风露收。兹宵病客梦，应傍故山楼。
聚仙台与诸子坐月
作者：李孙宸
朝代：明

仙是何年聚，荒台旧有铭。罡风璚佩响，彩雾羽衣明。呼吸通群帝，迢遥隔五城。坐来江月上，骊颔万珠瑩。
聚仙台与诸子坐月
作者：李孙宸
朝代：明
体裁：五言律诗

仙是何年聚，荒台旧有铭。罡风璚佩响，彩雾羽衣明。呼吸通群帝，迢遥隔五城。坐来江月上，骊颔万珠莹。
自五羊馆归伍国开有开招同何詹冯诸子饮山下园亭
作者：李孙宸
朝代：明

西风萧瑟秋气清，明霞片片落江亭。主人载酒园林里，旧好新知喜合并。忆昔别君芳草尚青青，君留驼岭梅花宅，我访仙人五石城。每恨春花不同咏，何期秋月照人明。春花秋月须臾易，回首韶光真可惜。此日相逢当尽欢，何况饮中尽是高阳之狂客。何生荦荦迥无伦，酒后凭陵气愈振。君家风雅驰声早，散发披头也自好。詹生潇洒拔俗姿，冯生楚楚亦慕奇。风流已自足千古，意气飞扬复一时。我欲为君洒酒问东篱，桂花已发菊花何迟。我欲为君舞长剑，剑光四射何陆离。银河倒压星辰垂，值此秋光烂醉复何辞。只恐白龙今已驾，六蛟羲和控驭去如飞，对酒当歌易转悲。不若与尔乘风上天，直把白帝羁长系，清光照酒卮。更须尽挽天河水，洗尽人间是与非，不违红尘一事违。
自君之出矣
作者：李孙宸
朝代：明

自君之出矣，妆匣久不开。思君如落叶，重重扫复堆。自君之出矣，怀抱向谁说。思君如织梭，牵丝何日绝。
自君之出矣·其一
作者：李孙宸
朝代：明

自君之出矣，妆匣久不开。思君如落叶，重重扫复堆。
自君之出矣·其二
作者：李孙宸
朝代：明

自君之出矣，怀抱向谁说。思君如织梭，牵丝何日绝。
至云路村作
作者：李孙宸
朝代：明

最怜幽绝处，村落数家通。犬吠竹声里，鸡鸣茅屋中。采茶山下妇，伐木荷锄翁。何事避秦去，居然人外踪。
舟中元旦
作者：李孙宸
朝代：明

去岁兹辰侍未央，听鸡簪绂入班行。钩陈甫辑诸侯瑞，便殿旋披讲幄章。持节几旬违鹭侣，驱车何地不羊肠。扁舟又喜春风好，回首莺花望帝乡。
舟中对酒
作者：李孙宸
朝代：明

舟閒惟对酒，颇快是临流。水涩风虚顺，崖高日易收。客盘虾菜美，乡思雁声愁。更道粮艘急，前途恐滞留。
舟中月夜怀韩孟郁
作者：李孙宸
朝代：明

忆别金陵柳，相将又一旬。每逢吟咏处，难忘和歌人。雁落孤帆影，花飞夹岸春。此时雍署里，杯酌与谁亲。
舟中送别诸子
作者：李孙宸
朝代：明

送客逢春倍黯然，片帆如练湿江烟。来时喜命相思驾，回日仍同尽兴船。中岁每伤亲友别，剧谈还借酒杯延。知君未厌江乡色，荔子丹时订后缘。
舟发石头城
作者：李孙宸
朝代：明

春江水满石头城，三月桃花照眼明。杨柳枝枝拂官渡，榜人欲发还自停。白云一片燕山远，迢迢客路如蓬转。不堪回望金陵山，况复庾关望不见。
舟眠夜起
作者：李孙宸
朝代：明

绳床能几许，半被月侵眠。近暑仍惊露，当林或听蝉。更长归梦乱，客久得愁偏。取醉还欹枕，晨钟又到船。
舟过张曲江丞相墓
作者：李孙宸
朝代：明

山下春江走浊流，山边丞相古坟留。天成怪石供香火，风递仙韶到寝邱。陵谷岂知人代改，蘋蘩空荐粤江秋。低回此际怀风度，拟挟晴霞访十洲。
舟过望匡庐作
作者：李孙宸
朝代：明

仙都万仞接蓬莱，秀结芙蓉面面开。五老云霞空外举，九江风雨望中回。洞传白鹿今谁主，社辟东林几客来。自笑生平耽胜赏，翻从眼底负登台。
舟过武侯高卧处二首
作者：李孙宸
朝代：明

沙岸炎风起夕阴，武侯遗迹未消沈。偏安肯竟三分业，两表谁怜六出心。野老来耕梁父地，江涛犹作卧龙吟。经行莫洒英雄泪，鱼水君臣自古今。抱膝长吟意自如，何期龙卧挂吹嘘。半犁烟雨三分鼎，八阵风云一草庐。汉上军屯心自苦，辕门星陨运全徂。君看五丈原前月，犹照纶巾下碧虚。
舟过武侯高卧处二首·其一
作者：李孙宸
朝代：明

沙岸炎风起夕阴，武侯遗迹未消沈。偏安肯竟三分业，两表谁怜六出心。野老来耕梁父地，江涛犹作卧龙吟。经行莫洒英雄泪，鱼水君臣自古今。
舟过武侯高卧处二首·其二
作者：李孙宸
朝代：明

抱膝长吟意自如，何期龙卧挂吹嘘。半犁烟雨三分鼎，八阵风云一草庐。汉上军屯心自苦，辕门星陨运全徂。君看五丈原前月，犹照纶巾下碧虚。
节寿篇为谢大行寿母
作者：李孙宸
朝代：明

乾坤清淑气，之子禀能全。同穴心宁负，存孤死未捐。歌传黄鹄咏，诗诵柏舟篇。玉貌先时毁，冰心映日妍。机丝寒夜月，妆匣冷秋烟。太史风方采，仙郎名已传。定评舆论合，特命九重宣。泉壤回阳日，杯捲慰暮年。中流有柱石，万古砥长川。
芒鞋
作者：李孙宸
朝代：明

世上驱驰祇自纷，芒鞋有路出尘氛。春晴踏遍千郊翠，秋好穿残五岳云。幽意只同藜杖得，閒踪时趁鹿麋群。侯门珠履三千客，野外谁堪半席分。
芦花
作者：李孙宸
朝代：明

秋风绿水漾明霞，瑟瑟菰芦两岸花。带雨沈波人不到，钓船深处夕阳斜。
芭蕉
作者：李孙宸
朝代：明

芳心密捲细抽红，叶叶依阑扇晚风。最恨夜来疏雨过，凄清偏入梦魂中。
花县霞觞八景为王明府赋 其一 委羽淩霄
作者：李孙宸
朝代：明

尝读道书言，兹山大有天。霞光建标起，赤城紫气连。中有神仙人，跨鹤淩苍烟。苍烟不可扪，遗响九皋传。会当排阊阖，霓裳朝至尊。
花县霞觞八景为王明府赋 其七 箨山献瑞
作者：李孙宸
朝代：明

凤凰有至性，非竹实不食。灵文衔九苞，出为邦家瑞。寂寥高冈后，竹山显灵异。乃发明王梦，览德而下视。谁道王风遥，请看凤鸟至。
花县霞觞八景为王明府赋 其三 罗浮炼丹
作者：李孙宸
朝代：明

东南富名山，罗浮佐衡霍。悠邈涨海外，仙灵于焉托。眷兹神仙令，栖真炼大药。觉世有真言，要旨在抱朴。穆如播仙风，岭表畅玄漠。
花县霞觞八景为王明府赋 其二 灵洞桃花
作者：李孙宸
朝代：明

蟠桃不可植，茫茫度索山。何似兹天台，灵洞辟人间。桃花四运然，流水常潺潺。灵媛嘉良觌，手贻胡麻餐。快哉仙灵居，长生安足言。
花县霞觞八景为王明府赋 其五 松门耸翠
作者：李孙宸
朝代：明

南山多老人，邀游东海间。化身为苍松，风涛响佩环。下有琥珀脂，上有虬龙颜。世上辟谷儿，从之相往还。右军纪游辙，千载映兹山。
花县霞觞八景为王明府赋 其八 玉京芝草
作者：李孙宸
朝代：明

金庭表临海，华芝产其阳。覆云纷五色，浥露炫九光。何当辟火粒，采拾随风翔。仙人字远游，寄语王家郎。服食理无误，携手入紫房。
花县霞觞八景为王明府赋 其六 天台应宿
作者：李孙宸
朝代：明

山岳奠坤维，星辰散乾精。超然天台山，奇挺指天庭。上应中台尊，元气混象形。迎曦启万始，潜景昔群灵。宁为百里耀，会见泰阶平。
花县霞觞八景为王明府赋 其四 天汉飞凫
作者：李孙宸
朝代：明

峨峨宫与阙，迢迢望玉京。泠风难为御，羽翼不可生。翩翩飞双凫，振翮淩青冥。网之但朱舄，灵蜕已化形。相将朝玉皇，香案侍太清。
花县霞觞八景为王明府赋·委羽淩霄
作者：李孙宸
朝代：明

尝读道书言，兹山大有天。霞光建标起，赤城紫气连。中有神仙人，跨鹤淩苍烟。苍烟不可扪，遗响九皋传。会当排阊阖，霓裳朝至尊。蟠桃不可植，茫茫度索山。何似兹天台，灵洞辟人间。桃花四运然，流水常潺潺。灵媛嘉良觌，手贻胡麻餐。快哉仙灵居，长生安足言。东南富名山，罗浮佐衡霍。悠邈涨海外，仙灵于焉托。眷兹神仙令，栖真炼大药。觉世有真言，要旨在抱朴。穆如播仙风，岭表畅玄漠。峨峨宫与阙，迢迢望玉京。泠风难为御，羽翼不可生。翩翩飞双凫，振翮淩青冥。网之但朱舄，灵蜕已化形。相将朝玉皇，香案侍太清。南山多老人，邀游东海间。化身为苍松，风涛响佩环。下有琥珀脂，上有虬龙颜。世上辟谷儿，从之相往还。右军纪游辙，千载映兹山。山岳奠坤维，星辰散乾精。超然天台山，奇挺指天庭。上应中台尊，元气混象形。迎曦启万始，潜景昔群灵。宁为百里耀，会见泰阶平。凤凰有至性，非竹实不食。灵文衔九苞，出为邦家瑞。寂寥高冈后，竹山显灵异。乃发明王梦，览德而下视。谁道王风遥，请看凤鸟至。金庭表临海，华芝产其阳。覆云纷五色，浥露炫九光。何当辟火粒，采拾随风翔。仙人字远游，寄语王家郎。服食理无误，携手入紫房。
花朝与何龙友泛舟
作者：李孙宸
朝代：明

春光忽已及花朝，谁分春怀更寂寥。身似凫鹥还共泛，聚同麋鹿不须招。岸花濯雨光逾媚，谷鸟临风韵更娇。醉后可能宽潦倒，十千容易向君消。
花朝伍国开同其季弟有开见访旋为别席催去
作者：李孙宸
朝代：明

宅枕清流一径斜，美人相过踏飞花。瑶林乍浥青霄露，玉树双披晓日霞。灵运旧曾誇令弟，孔融今喜识通家。烹葵未荐芳辰酒，容易分携隔水涯。
花朝怀故园花事
作者：李孙宸
朝代：明

三春看已半，去去路逾赊。未厌长征棹，空怀故里花。风中飘柳絮，雨后长兰芽。兄弟传觞处，宁忘天一涯。
苍雪崖
作者：李孙宸
朝代：明

清凉依上界，阴雪四时凝。披襟当六月，真坐玉壶冰。
苦雨
作者：李孙宸
朝代：明

经旬怀不展，积雨笑天痴。兀坐忘昏晓，閒愁感岁时。潦田妨稼穑，门巷泛鸬鹚。徙倚空庭晚，酣歌转自疑。
茉莉花
作者：李孙宸
朝代：明

南海移栽岁月深，夜凉芳露湿罗襟。休将暗麝怜香腻，记取西来不染心。
莲花
作者：李孙宸
朝代：明

采莲朝暮荡长湖，莲叶如轮子似珠。寄问麻姑花解变，可能开作并头无。
菊花
作者：李孙宸
朝代：明

浅白轻黄秋露团，落英犹共楚臣餐。莫疑三径开偏晚，为与群芳殿岁寒。
菖蒲涧
作者：李孙宸
朝代：明

当年东海药，可是涧中蒲。为问姚成甫，相逢何丈夫。
萧瑟
作者：李孙宸
朝代：明

萧瑟频年意，逢秋倍不堪。无媒通魏阙，有梦到江南。日报攒眉剌，时修媚客函。消磨少壮去，短发已毵毵。
萱花
作者：李孙宸
朝代：明

浥露原同蔓草披，修茎应不混凡枝。今人但爱朱华艳，说甚忘忧总未知。
落第后齿病自嘲
作者：李孙宸
朝代：明

何解唇亡苦，还侵藿食夫。谈天舌尚在，尝胆事虚无。嘘吸乾坤妒，呻吟风雨孤。廿年怜犬马，消渴总江湖。
董思白先生以诗翰见投呈赠一首
作者：李孙宸
朝代：明

性为雕虫嗜欲痴，似君骚雅亦吾师。久从江海悬鞭弭，依旧云霄见羽仪。天外明霞纷彩笔，匣中流水奏清词。青云岂为声施附，不尽登龙意气私。
葵花
作者：李孙宸
朝代：明

檀心国色比姚黄，几度风前刺道装。自是丹心偏向日，露华先得领秋光。
蓼花
作者：李孙宸
朝代：明

两岸西风拂蓼花，轻红缕粟蘸晴沙。秋怀清绝秋江晚，自绾花枝系客槎。
蔷薇
作者：李孙宸
朝代：明

濯锦啼妆紫玉肌，花期相恋每牵衣。莫愁故蕊随风散，尚有香魂伴客归。
虎丘
作者：李孙宸
朝代：明

西丘日落坐氤氲，吴越山川掌上分。霸气已荒金虎迹，江涛犹壮水犀军。离宫雨歇馀芳草，别墅春残起暮云。独有生公台畔石，吴侬长日醉醺醺。
蝴蝶洞
作者：李孙宸
朝代：明

游仙梦未真，蘧蘧化作蝶。不辨葛仙衣，还向庄叟说。
蟠桃春坞
作者：李孙宸
朝代：明

奇姿开露井，仙品说螃螗。何悟闽山上，逢兹世外芳。离离垂玉露，灼灼艳朝阳。汉殿三千阅，扶桑五万长。紫文悬玉绶，绛蕊杂丹床。遗核传东海，冰盘出上方。武陵津乍入，瑶岛宴初张。若问成溪事，公门望渺茫。
西樵山中偶成
作者：李孙宸
朝代：明

于时泛长策，眷怀在山水。自与缨绂违，幽奇恣探采。昔陟罗浮东，句曲溯仙胏。兹复西入樵，林峦洵云美。息徒野老家，数椽万山里。日落列峰高，天寒归鸟驶。看云扬妙词，听泉涤尘耳。同行畅欢踪，独往味深旨。顿觉寡云为，中怀澹于洗。寄语市朝人，岩穴足高趾。
西樵山中杂咏
作者：李孙宸
朝代：明

竟日看山送夕阳，板桥归去月如霜。倦来一枕松间梦，不到红尘底事忙。十载幽期负一官，归来方觉水云宽。罗浮樵岭东西长，南海名山次第看。不是桃源有避秦，清时何处不通津。人间世业山间乐，流水飞花岁岁春。几处山村几处烟，鸡声只隔夕阳边。那能五岳迟婚嫁，便欲移家借数缘。四时生计堪娱老，几代居人不下山。今日纵堪吾共隐，悔留名姓在人间。山下采茶纷女郎，双鬟高挽自村妆。使君道左休相问，不是罗敷陌上桑。小妇采茶郎拾粳，笑逢山道两边行。收拾茶篮且归去，早携晚饭馌郎耕。云山叠叠水淙淙，耳目都疲应接穷。急伴馀生此间老，尚怜身在隙驹中。
西樵山中杂咏·其一
作者：李孙宸
朝代：明

竟日看山送夕阳，板桥归去月如霜。倦来一枕松间梦，不到红尘底事忙。
西樵山中杂咏·其七
作者：李孙宸
朝代：明

小妇采茶郎拾粳，笑逢山道两边行。收拾茶篮且归去，早携晚饭馌郎耕。
西樵山中杂咏·其三
作者：李孙宸
朝代：明

不是桃源有避秦，清时何处不通津。人间世业山间乐，流水飞花岁岁春。
西樵山中杂咏·其二
作者：李孙宸
朝代：明

十载幽期负一官，归来方觉水云宽。罗浮樵岭东西长，南海名山次第看。
西樵山中杂咏·其五
作者：李孙宸
朝代：明

四时生计堪娱老，几代居人不下山。今日纵堪吾共隐，悔留名姓在人间。
西樵山中杂咏·其八
作者：李孙宸
朝代：明

云山叠叠水淙淙，耳目都疲应接穷。急伴馀生此间老，尚怜身在隙驹中。
西樵山中杂咏·其六
作者：李孙宸
朝代：明

山下采茶纷女郎，双鬟高挽自村妆。使君道左休相问，不是罗敷陌上桑。
西樵山中杂咏·其四
作者：李孙宸
朝代：明

几处山村几处烟，鸡声只隔夕阳边。那能五岳迟婚嫁，便欲移家借数缘。
西湖十咏 其一 苏堤春晓
作者：李孙宸
朝代：明

春风昨夜到雕阑，十里楼台宿雾看。何处春游试兰桨，玉人犹怯晓风寒。
西湖十咏 其七 三潭印月
作者：李孙宸
朝代：明

十里蒹葭十里秋，平湖深处隐龙湫。夜来吐作三珠弄，不碍寒空一镜收。
西湖十咏 其三 花港观鱼
作者：李孙宸
朝代：明

半亩清池古寺东，锦鳞濲水戏春风。即令风雨为龙去，应在经台香钵中。
西湖十咏 其九 雷峰夕照
作者：李孙宸
朝代：明

丹崖翠壁出浮暑，倒映湖光入画图。任说雨晴无不好，何如返照望西湖。
西湖十咏 其二 段桥残雪
作者：李孙宸
朝代：明

长堤一望雪初残，六出飞花带月寒。堤畔踏歌歌正好，湖光疑在郢中看。
西湖十咏 其五 平湖秋月
作者：李孙宸
朝代：明

绿水连天月在湖，骊龙深夜弄明珠。清光处处供娱赏，谁托冰心问玉壶。
西湖十咏 其八 两峰插云
作者：李孙宸
朝代：明

南北高峰插汉斜，居然天外两莲花。月明清啸商风起，吹落峰头片片霞。
西湖十咏 其六 曲院风和
作者：李孙宸
朝代：明

绿水溶溶泛芰荷，洛神湖上步淩波。晚风吹酒不成醉，妒杀香魂罥绮罗。
西湖十咏 其十 南屏晚钟
作者：李孙宸
朝代：明

清歌妙舞未从容，画舫香车日日逢。独有南屏山上寺，僧閒时打夕阳钟。
西湖十咏 其四 柳浪闻莺
作者：李孙宸
朝代：明

柳色沿堤万缕青，晚风微月系渔船。画船散尽笙歌罢，留得莺簧枕畔听。
西湖十咏·苏堤春晓
作者：李孙宸
朝代：明

春风昨夜到雕阑，十里楼台宿雾看。何处春游试兰桨，玉人犹怯晓风寒。长堤一望雪初残，六出飞花带月寒。堤畔踏歌歌正好，湖光疑在郢中看。半亩清池古寺东，锦鳞濲水戏春风。即令风雨为龙去，应在经台香钵中。柳色沿堤万缕青，晚风微月系渔船。画船散尽笙歌罢，留得莺簧枕畔听。绿水连天月在湖，骊龙深夜弄明珠。清光处处供娱赏，谁托冰心问玉壶。绿水溶溶泛芰荷，洛神湖上步淩波。晚风吹酒不成醉，妒杀香魂罥绮罗。十里蒹葭十里秋，平湖深处隐龙湫。夜来吐作三珠弄，不碍寒空一镜收。南北高峰插汉斜，居然天外两莲花。月明清啸商风起，吹落峰头片片霞。丹崖翠壁出浮暑，倒映湖光入画图。任说雨晴无不好，何如返照望西湖。清歌妙舞未从容，画舫香车日日逢。独有南屏山上寺，僧閒时打夕阳钟。
西门行
作者：李孙宸
朝代：明

出西门，步慢移。相逢不尽欢，明日安知。知尽欢，今日已迟迟。车中有斗酒，与子各尽卮。何能朝田暮，舍桎梏。夫翁为杨花飞，马蹄滑。请问冢中枯，今朝几行客。生年苦不长，死年苦不短。万岁与千秋，去者无再转。及时行乐不须疑，崦嵫日暮夫何远。
见日庵
作者：李孙宸
朝代：明

日观非岱宗，三更可见日。一气孔神时，坐得还丹术。
访欧子建澹圃二首
作者：李孙宸
朝代：明

到来幽意惬，久坐野情长。有榭皆临水，无轩不极凉。菊荣抽早蕊，兰晚茁馀芳。便作吾庐得，高眠到上皇。几年鸡黍约，此日访文园。君自劳招隐，予将偕避喧。楼台开似画，篱落小成村。何事投车辖，方留十日尊。
访欧子建澹圃二首·其一
作者：李孙宸
朝代：明

到来幽意惬，久坐野情长。有榭皆临水，无轩不极凉。菊荣抽早蕊，兰晚茁馀芳。便作吾庐得，高眠到上皇。
访欧子建澹圃二首·其二
作者：李孙宸
朝代：明

几年鸡黍约，此日访文园。君自劳招隐，予将偕避喧。楼台开似画，篱落小成村。何事投车辖，方留十日尊。
访米仲诏光禄留坐因招同姜仲讱何龙友王季重同集
作者：李孙宸
朝代：明

朔风吹落天河雪，剥我饥肤冻欲裂。可堪车马日溷人，怀刺纷纷问典谒。日暮经过御苑傍，惟君风雅登君堂。相看意气飞扬甚，为我添招旧酒狂。客来共解衣冠坐，稚子烹茶自爇香。恢谐亦自关名理，潦倒何妨出肺肠。须臾明月鉴窗白，霜华片片琉璃色。空中光怪不得藏，万峰千峦生几席。几席峰峦实幻多，耳目惶惑醉颜酡。主人爱客情未已，新词更唤雪儿歌。歌喉婉转箫声咽，为君更酌金叵罗。似此为欢不尽赏，明月红尘奈若何。长安作吏无多味，岁月驱人疾于驶。故山猿鹤未可期，眼底荣华只如此。同调吾曹复几人，聚首何能但尔尔。屈指春花事不遥，与君重理桂丛招。但得幽期长不负，一官脱屣亦翛翛。
读欧子建澹圃诗记寄示
作者：李孙宸
朝代：明

传闻开径地，风物改新观。未遂剡舟访，先飞郢雪寒。三年怜雁字，一水忆鱼竿。期尔秋江上，相将共采兰。
谒严祠因登钓台二首
作者：李孙宸
朝代：明

陟彼富春山，紫翠何重重。荒祠奠幽趾，高台倚晴空。缅昔白水兴，群策起从龙。夫子秉逸尚，垂纶抗高踪。人远云山新，世异江水同。我来一振衣，万里披清风。斯人不可作，三叹将何从。凤凰起高冈，千仞翔漻泬。陋彼鸱与鸮，乃为腐鼠嚇。卓哉尘外踪，中区何窘窄。唐虞总刍狗，箕颍亦戏剧。所贵达人心，不留空中迹。一笑桐江丝，中怀自脉脉。千载仰辉光，江湖星是客。
谒严祠因登钓台二首·其一
作者：李孙宸
朝代：明

陟彼富春山，紫翠何重重。荒祠奠幽趾，高台倚晴空。缅昔白水兴，群策起从龙。夫子秉逸尚，垂纶抗高踪。人远云山新，世异江水同。我来一振衣，万里披清风。斯人不可作，三叹将何从。
谒严祠因登钓台二首·其二
作者：李孙宸
朝代：明
体裁：古风

凤凰起高冈，千仞翔漻泬。陋彼鸱与鸮，乃为腐鼠吓。卓哉尘外踪，中区何窘窄。唐虞总刍狗，箕颍亦戏剧。所贵达人心，不留空中迹。一笑桐江丝，中怀自脉脉。千载仰辉光，江湖星是客。
谒严祠因登钓台二首·其二
作者：李孙宸
朝代：明

凤凰起高冈，千仞翔漻泬。陋彼鸱与鸮，乃为腐鼠嚇。卓哉尘外踪，中区何窘窄。唐虞总刍狗，箕颍亦戏剧。所贵达人心，不留空中迹。一笑桐江丝，中怀自脉脉。千载仰辉光，江湖星是客。
谒南华
作者：李孙宸
朝代：明

宝地烟霞辟，西天法界开。谁知偕计日，得及谒师来。发藏探灵秘，观空上玉台。所怜明发路，愿借渡江杯。
谒南华宿方丈
作者：李孙宸
朝代：明

弭棹寻幽上翠微，人间宝地此应稀。偈从顿教参无树，灯自相传授有衣。月满经堂僧入定，天清卓锡鹤俱飞。悠悠萍梗宁须问，暂借空门悟息机。
谒白沙先生祠
作者：李孙宸
朝代：明

衣冠留王气，昭代挺真儒。绝学谁应续，微言幸不孤。瞽宗垂俎豆，幽谷想师模。瞻谒徘徊久，庭前下夕乌。圣宗传主静，疑信乃犹繁。月旦于今定，宫墙百代尊。山非紫水路，俗儗白沙村。五世瞻遗泽，真怜未及门。
谒白沙先生祠·其一
作者：李孙宸
朝代：明

衣冠留王气，昭代挺真儒。绝学谁应续，微言幸不孤。瞽宗垂俎豆，幽谷想师模。瞻谒徘徊久，庭前下夕乌。
谒白沙先生祠·其二
作者：李孙宸
朝代：明

圣宗传主静，疑信乃犹繁。月旦于今定，宫墙百代尊。山非紫水路，俗儗白沙村。五世瞻遗泽，真怜未及门。
谢梁孝廉惠菊
作者：李孙宸
朝代：明

今年秋事晚，十月未篱花。何处孤芳色，分来处士家。曲栏编蕊密，小径护枝斜。采采南山见，餐英酒每赊。
谢赐鲥鱼用姜仲讱宗伯韵
作者：李孙宸
朝代：明

鲥鱼七月至长安，推食君王宠赉宽。爱尔银鳞兼细骨，擎来黄帕覆冰盘。仙厨荐及秋粳早，寝庙筵开晓露漙。既饱不须翻忆鲙，拜恩还共谒金銮。
贵池舟中中秋夜月
作者：李孙宸
朝代：明

未秋先已期今夕，今夕清光岂等閒。野旷始知秋有色，人閒偏觉月相关。云边几字鸿声度，雾里一灯渔艇还。景物总供良夜赏，莫将留滞怨江山。遥空万里净埃氛，几度菰芦起雁群。海上月华原自别，夜深秋色已平分。素娥秘殿虚灵药，仙侣幽期隔彩云。此际清光人尽望，霓裳一曲许谁闻。
贵池舟中中秋夜月·其一
作者：李孙宸
朝代：明

未秋先已期今夕，今夕清光岂等閒。野旷始知秋有色，人閒偏觉月相关。云边几字鸿声度，雾里一灯渔艇还。景物总供良夜赏，莫将留滞怨江山。
贵池舟中中秋夜月·其二
作者：李孙宸
朝代：明

遥空万里净埃氛，几度菰芦起雁群。海上月华原自别，夜深秋色已平分。素娥秘殿虚灵药，仙侣幽期隔彩云。此际清光人尽望，霓裳一曲许谁闻。
贺丁大参晋秩掌宪
作者：李孙宸
朝代：明

澄清万里肃冰壶，开府东南亦壮图。方岳旧臣仍鞅掌，宪台新命更专符。天连瘴海涛声静，地控罗浮岳色孤。计日东归怜绣衮，星辰三殿待追趋。
贺伍伯翔新婚
作者：李孙宸
朝代：明

春仲融和日，春风啼鸟频。月怜眉黛巧，花妒绮罗新。醉益怀中语，欢疑梦后身。风光有如此，应自爱芳辰。
贺周东莞考绩
作者：李孙宸
朝代：明

三年领邑傍清都，葛令丹砂事有无。已见政成真下凤，即防仙去便飞凫。阳回万户冬为日，月映疏帘冰在壶。欲儗闻歌过偃室，久拚公事谢潜夫。
贺黄太翁得旨俞玉崙先生归省兼诏存问
作者：李孙宸
朝代：明

曈曈海日浴扶桑，世外人今是上皇。圣代岂誇图录瑞，前星新映老人光。气浮北极云同紫，诏到南天发共黄。遥想东华开寿域，诸侯亲进露茎觞。盛世从来多瑞应，河清玺现凤来仪。何如黄考承恩日，正是青宫锡庆时。大药不烧方士鼎，初筵曾赋卫公诗。称觞更念调羡事，肯负蒲轮趣召期。
贺黄太翁得旨俞玉崙先生归省兼诏存问·其一
作者：李孙宸
朝代：明

曈曈海日浴扶桑，世外人今是上皇。圣代岂誇图录瑞，前星新映老人光。气浮北极云同紫，诏到南天发共黄。遥想东华开寿域，诸侯亲进露茎觞。
贺黄太翁得旨俞玉崙先生归省兼诏存问·其二
作者：李孙宸
朝代：明

盛世从来多瑞应，河清玺现凤来仪。何如黄考承恩日，正是青宫锡庆时。大药不烧方士鼎，初筵曾赋卫公诗。称觞更念调羡事，肯负蒲轮趣召期。
赋得冬花
作者：李孙宸
朝代：明

亦随群卉植，不共众葩荣。质自含冰结，香缘濯雪清。铅华迟暮思，裘马冶游情。安得岁寒侣，幽芳共结盟。
赋得十五颇有馀
作者：李孙宸
朝代：明

丽质本多姿，年光复在兹。低眉初舞袖，织手学调丝。佻达何曾惯，骄羞强自持。清光三五在，团扇未须疑。
赋得卫敬瑜妻为姚太史节母
作者：李孙宸
朝代：明

兰蕙为芳柏为节，机杼盈霜襭盈月。卫家有妇年十馀，夫婿一朝成死别。植来墓树尽连枝，岁月春秋屡改移。自去自来江上燕，年年还向屋梁飞。生命不辰那复怨，偏栖并及飞来燕。含情相念转相怜，密意隔年传缕线。岂为酬恩感故人，由来匪石心难转。卓哉妇义挺千秋，纲常道丧世悠悠。谁似姚家生太史，母德岂但襄阳俦。二十藁砧亡，诸姑在乳哺。非难地下从衰门悬一缕，艰虞况复百忧煎。未亡之人当门户，茫茫谁为问穹苍。手鞠遗孤日正长，孤理遗编母理织。相对寒檠夜未央，跳丸得似流光疾。四十馀年如一日，一朝太史振家声。天赉皇家作良弼，始知大贤奋迹自多奇。是母故能生是儿，鸿鹄育成苞凤彩，此志宁教燕雀知。
赋得客至始梳头
作者：李孙宸
朝代：明

竹径萧森地，逃喧与世违。僻居无驷马，卒岁懒裳衣。偶闻幽侣至，理发向斜晖。岂为妨高枕，翻怜雅会稀。
赋得山城犬吠云
作者：李孙宸
朝代：明

荒城三五户，篱落自成村。每觉云惊犬，虚疑客到门。近窗搅午梦，传谷应空喧。乐土相闻处，风犹大古存。
赋得山意冲寒欲放梅
作者：李孙宸
朝代：明

久向严寒忆旧芳，空林摇落几经霜。枝疑斗雪将春早，山为迎阳著意忙。结实未论调国鼎，含情先遣报东皇。上林次第阳春色，白雪谁应儗和章。
赋得归山独鸟迟
作者：李孙宸
朝代：明

为巢原避弋，人外托幽閒。野旷无朝暮，天空信往还。乘风犹逐侣，见月始归山。藜杖忘机者，相随亦掩关。
赋得我爱夏日长
作者：李孙宸
朝代：明

心閒宜永昼，境寂有凉飔。共是光阴好，惟应静者知。惜阴翻古帙，席荫坐林泉。解识閒中晷，依稀亦小年。隐几静焚香，穿林还扫石。褦襶应不来，琴书从所适。掩卷聊支枕，听蝉午睡长。北窗有爽气，时复到羲皇。
赋得我爱夏日长·其一
作者：李孙宸
朝代：明

心閒宜永昼，境寂有凉飔。共是光阴好，惟应静者知。
赋得我爱夏日长·其三
作者：李孙宸
朝代：明

隐几静焚香，穿林还扫石。褦襶应不来，琴书从所适。
赋得我爱夏日长·其二
作者：李孙宸
朝代：明

惜阴翻古帙，席荫坐林泉。解识閒中晷，依稀亦小年。
赋得我爱夏日长·其四
作者：李孙宸
朝代：明

掩卷聊支枕，听蝉午睡长。北窗有爽气，时复到羲皇。
赋得江清月近人
作者：李孙宸
朝代：明

水天秋一色，夜月净涓涓。似练涵青镜，如轮动碧川。鱼龙听醉语，鸟鹊绕寒烟。莫向楼头妇，清宵照独眠。
赋得清怨
作者：李孙宸
朝代：明

脉脉幽情欲诉谁，旧怀新恨总难追。花前有约寒盟后，梦里成欢乍醒时。夜雨孤窗风自掩，春残虚幌月深垂。芳心未分同流水，多恐韶华易旧期。
赋得砚
作者：李孙宸
朝代：明

阴山有紫玉，剖璞更多奇。染墨云生石，濡毫花弄池。草玄知不负，守黑欲何为。若作王郎论，应从四璧窥。
赋得碎器瓶
作者：李孙宸
朝代：明

己甘玉共碎，肯藉瓦能全。漾水纤鳞跃，欹花细锦鲜。陶成煮白石，炼就补青天。秋月冰壶裂，春蚕丝茧缠。珊瑚笼铁网，蝌蚪蚀苔笺。纹杂罘罳簟，光分玳瑁筵。质瑩高玉案，晕积近炉烟。若是词人掷，声同作赋传。
赋得碎器瓶
作者：李孙宸
朝代：明
体裁：五言排律

己甘玉共碎，肯藉瓦能全。漾水纤鳞跃，欹花细锦鲜。陶成煮白石，炼就补青天。秋月冰壶裂，春蚕丝茧缠。珊瑚笼铁网，蝌蚪蚀苔笺。纹杂罘罳簟，光分玳瑁筵。质莹高玉案，晕积近炉烟。若是词人掷，声同作赋传。
赋得秋声一雁飞
作者：李孙宸
朝代：明

绿水晴沙两岸明，碧空如洗暮云轻。长天远写衡阳影，静夜孤传芦渚声。月冷湘灵和鼓瑟，风清缑岭叶吹笙。不堪久客还闻汝，欲赋悲秋拟宋生。
赋得秋雪和区启图
作者：李孙宸
朝代：明

极望彤云万里垂，惊看瑞雪掩晨曦。便应授简微梁赋，不儗悲秋和郢词。白雁初来群不辨，塞榆欲落叶同披。送君心逐扁舟去，后夜山阴未可期。
赋得粤南四景寿汤学宪 其一 罗浮霁色
作者：李孙宸
朝代：明

岭外仙山海外来，人间那得此蓬莱。烟霞鸾鹤三峰度，窟宅仙灵上界开。瀛岛回涵中夜日，斗坛高建半天台。何须王气占南海，已见文星切上台。
赋得粤南四景寿汤学宪 其三 西樵春霭
作者：李孙宸
朝代：明

何年天外此悬梯，七十峰头遍可栖。绝巘槎疑天使过，飞泉帘捲玉虹低。千峰雪净留丹灶，九洞龙归隔玉溪。咫尺天门通日观，赤松仙侣未须携。
赋得粤南四景寿汤学宪 其二 五指擎天
作者：李孙宸
朝代：明

地尽南溟万里遥，九重天阙隔冥寥。谁移鳌柱来沧海，遂接龙光上紫霄。入夜星文干象纬，迎风露掌散琼瑶。更看岳帝端居处，玉烛无为万祀调。
赋得粤南四景寿汤学宪 其四 仙羊古洞
作者：李孙宸
朝代：明

郭里仙宫一径偏，瑶坛琪树锁苍烟。红尘世上疑无地，胜迹人间别有天。桃李春风归药圃，云霞秋色映芝田。求丹此日人非令，勾漏归来骨欲仙。
赋得粤南四景寿汤学宪·罗浮霁色
作者：李孙宸
朝代：明

岭外仙山海外来，人间那得此蓬莱。烟霞鸾鹤三峰度，窟宅仙灵上界开。瀛岛回涵中夜日，斗坛高建半天台。何须王气占南海，已见文星切上台。地尽南溟万里遥，九重天阙隔冥寥。谁移鳌柱来沧海，遂接龙光上紫霄。入夜星文干象纬，迎风露掌散琼瑶。更看岳帝端居处，玉烛无为万祀调。何年天外此悬梯，七十峰头遍可栖。绝巘槎疑天使过，飞泉帘捲玉虹低。千峰雪净留丹灶，九洞龙归隔玉溪。咫尺天门通日观，赤松仙侣未须携。郭里仙宫一径偏，瑶坛琪树锁苍烟。红尘世上疑无地，胜迹人间别有天。桃李春风归药圃，云霞秋色映芝田。求丹此日人非令，勾漏归来骨欲仙。
赋得荷露
作者：李孙宸
朝代：明

霏洒何曾见，凝荷始著珠。日边光乍闪，风际有还无。瓣湿何郎粉，香浮妃子酥。若耶溪畔女，双腕几沾濡。
赋得起坐弹鸣琴
作者：李孙宸
朝代：明

夜静群动息，悠然百感侵。我怀无所托，揽衣调素琴。掩抑调中恨，凄清弦外心。松风时扣户，错讶到知音。
赠
作者：李孙宸
朝代：明

羡尔考槃者，幽栖不问年。青云看世业，白雪入朱弦。看竹辞鸠杖，寻芝伴鹤眠。玉堂传诰日，谁识地行仙。
赠何明公
作者：李孙宸
朝代：明

有美子衿者，家承水部声。龙云光气色，鸦鬓已成名。抗志追姚姒，搴芳袭杜蘅。草玄吾已老，负汝问奇情。
赠何龙友游古冈圭峰
作者：李孙宸
朝代：明

我生双足可三尺，每思踏遍天下名山与奇石。我生双眼不盈寸，又思览穷八荒九州罡风灏气之汗漫。男儿堕地各有为，那能处覆类醯鸡。曾向罗浮窥日观，曾向西樵蹑彩霓。太行九折支策寻常度，越水吴山洞壑处处恣。扳跻虽然未尽济，胜之双足未惬览。胜之双目已从云水订风期，肯复人间受羁刺。独有咫尺古冈门，负郭圭峰烟雾屯。游人不用裹粮去，世外烟霞世内村。几度欲游游未得，让君羽盖早翩翻。传闻昔自一行去，白云无复金光吐。山灵有待已千年，只今重与真人遇。君到峰头捡翠微，玉台寺下款柴扉。破茗亲尝瀑布水，长啸一声催落晖。送君行，酌君酒，此事有缘兼有候。肯容世路轻挥手，任君山水兴偏饶。骨相封侯也未消，黄石赤松他日事，笑他猿鹤早相招。
赠别黎美周南还
作者：李孙宸
朝代：明

白下朝来鹊噪阗，石城俄系孝廉船。十年旧德河山邈，一日通家意气先。彻骨总无凡格韵，行囊惟有近诗篇。衰迟送别非閒事，不尽停云思黯然。